Penganalisis Unjur EUR/USD Teruskan Kenaikan Walaupun Harga Susut Ke Paras $1.1800

Dagangan sesi Asia dan Eropah pada Selasa semalam menyaksikan US dolar terus bergerak lemah jatuh ke paras terendah 3 minggu dipengaruhi oleh kenyataan Pengerusi Federal Reserve (Fed) Jerome Powell berkenaan dasar bank pusat pada perhimpunan tahunan Jackson Hole tempoh hari.
Namun pada sesi New York semalam, US dolar dilihat kembali catatkan pengukuhan semula. Adakah ini petanda untuk kebangkitan semula US dolar menuju penghujung minggu?
Penganalisis pasaran tidak melihat situasi tersebut sebagai perkara luar biasa. Namun hanya sekadar aktiviti pengambilan keuntungan (profit taking) oleh para pelabur pada penutup dagangan bagi bulan Ogos.
US dolar masih terus dijangkakan untuk bergerak lemah sementara pelabur juga akan berwaspada menjelang laporan data pekerjaan NFP Amerika Syarikat (AS) pada Jumaat.

Menjadi carta tumpuan utama, pasangan mata wang EUR/USD dilihat melonjak sehingga bersambung ke sesi Eropah semalam untuk mencatatkan paras tertinggi 4 minggu mencapai ketinggian sekitar 1.18450.
Namun awal sesi New York bermula kembali menyaksikan harga membuat terjunan semula ke paras 1.18000.
 Penganalisis pasaran melihat paras 1.18000 sebagai zon RBS (resistance become support) di mana menjadi zon penting untuk menyokong kenaikan harga semula pada pergerakan trend bullish.
Kenaikan lebih tinggi harga dijangkakan untuk melepasi ketinggian dicapai semalam sebelum meneruskan kenaikan menuju zon rintangan terbaru pada 1.19000.
Sebaliknya jika zon RBS 1.18000 gagal membendung kejatuhan lebih rendah harga, penurunan awal dilihat akan menguji paras sekitar 1.17500 sebelum ke paras sokongan 1.17000.
Data sektor ekonomi zon Eropah akan turut diberi perhatian oleh pelabur pada sesi Eropah sebentar lagi yang boleh mempengaruhi pergerakan mata wang Euro dalam pasaran.
Sementara pada sesi New York pula, tumpuan terarah pada laporan ADP NFP AS untuk pekerjaan sektor swasta dan juga data PMI pembuatan AS tinjauan ISM yang akan memacu US dolar.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Update Terkini Pasaran Minyak Global Yang Semua Individu Perlu Ambil Berat

Harga komoditi hitam global meningkat pada Isnin disebabkan jangkaan kenaikan yang semakin meluas mengenai prospek lanjutan pembekuan bekalan yang akan dilanjutkan melebihi bukan Jun walaupun peningkatan aktiviti penggerudian di AS dilihat mengehadkan keuntungan.
Kenaikan harga ini terjadi selepas kejatuhan mendadak yang berlaku minggu lepas selepas kebanyakan negara yang tidak terlibat di dalam perjanjian telah menambah pengeluaran termasuk Amerika Syarikat.
Dalam masa yang sama, peniaga minyak mentah juga menyifatkan bahawa kemenangan Emmanuel Macron dalam pilihanraya Presiden Perancis juga secara tidak langsung menyokong kenaikan harga minyak. Hal ini berikutan peningkatan keyakinan terhadap ekonomi Eropah yang stabil.
Brent mentah yang menjadi penanda aras antarabangsa bagi minyak kali terakhir dinilai pada $49.85 setong pada hari Isnin.
 Selain itu, minyak WTI mentah didagang pada $46.87 setong dengan kenaikan sebanyak 65 sen atau 1.4 peratus berbanding harga sebelum ini.
Pasaran kini menambah keyakinan bahawa OPEC dan pengeluar utama lain termasuk Russia telah berjanji untuk mengurangkan pengeluaran sebanyak hampir 1.8 juta tong sehari pada separuh pertama tahun ini di dalam usaha untuk menaikkan pasaran.
Walau bagaimanapun, kedua-dua penanda aras bagi minyak mentah itu masih berada di bawah paras $50 setong apabila inventori masih berada pada tahap yang agak tinggi.
Menurut Bank ANZ, aktiviti penggerudian di AS telah meningkat bagi minggu ke-16 berturut-turut kepada 703 buah pelantar.

Lonjakan Matawang Ini Ada Kaitan Dengan Kemenangan Macron


Analisis Teknikal GBP/JPY – Timeframe H1 – 14/11/2018

Pergerakan harga pada chart pasangan matawang GBP/JPY turut dilihat membuat lonjakan setelah matawang Sterling kembali mengukuh berikutan laporan mengenai rundingan Brexit yang positif kembali meningkatkan keyakinan para pelabur terhadap dagangan GBP. Sementara matawang Yen pula mengalami penyusutan nilai ekoran sentimen pasaran semasa kembali pulih. Secara teknikal, harga telah membuat kenaikan menguji paras Magic Pivot sejak sesi pasaran Asia semalam sebelum lonjakan harga yang berlaku melihatkan harga berjaya melepasi ketiga-tiga paras resistance pada indicator Moshed Magic Line semalam sebelum menutup harga sedikit rendah sekitar paras RBS (resistance become support) pada 147.400.
Namun, harga telah membuat kenaikan dari paras Magic Pivot 147.433 hari ini sebaik sahaja dagangan sesi Asia bermula sebelum harga bergerak mendatar kemudiannya sehingga bersambung ke sesi pasaran Eropah. Harga semasa berada sekitar paras 148.000 setakat jam 3.53 petang. Jika harga berjaya membuat kenaikan, paras resistance terhampir yang akan dituju harga adalah pada paras 148.872 (MagicR1). Kemudiannya, harga akan menuju pula ke paras resistance 150.170 (MagicR2) untuk harga mencari paras ketinggian yang baru mengatasi ketinggian harga minggu lalu. Dan sekiranya harga terus berjaya mengekalkan lonjakan, harga dilihat berpotensi untuk mencapai ketinggian sehingga ke paras sekitar 151.609 (MagicR3).
Sebaliknya, jika Sterling kembali didagangkan lemah dan harga bergerak rendah dari paras Magic Pivot, berkemungkinan harga lebih cenderung menyambung penurunan semula ke paras support 146.135 (MagicS1) untuk harga menguji paras terendah harga semalam. Seterusnya, harga yang berjaya meneruskan penurunan ke paras lebih rendah, paras support pada 144.696 (MagicS2) dilihat akan menjadi destinasi tumpuan harga seterusnya pada chart GBP/JPY. Penurunan harga yang masih berlaku bakal melihatkan harga mencecah sehingga ke paras 143.398 (MagicS3).
 Terus pantau perubahan sentimen pasaran semasa dan juga perkembangan rundingan Brexit yang dilihat sudah berada pada fasa terakhir. Namun, tetap berwaspada terhadap sebarang kemungkinan dan kawal risiko dagangan anda dengan mencari paras-paras posisi yang sesuai pada chart GBP/JPY dengan berpandukan kepada indicator Moshed Magic Line.

Paras support: 146.135, 144.696, 143.398.
Paras resistance: 148.872, 150.170, 151.609.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Bagi ‘Signal’ Nak Berubah Arah!

Corak penurunan harga mula diperlihatkan pada carta pasangan mata wang GBP/USD semalam yang berubah daripada pergerakan minggu lalu.
US dolar telah kembali memaparkan pengukuhannya semalam setelah pelabur menanti perubahan tersebut dari minggu lalu ekoran isyarat hawkish oleh Federal Reserve (Fed) terhadap unjuran dasar monetarinya.
Pound pula berisiko pada minggu ini menantikan terbitan data inflasi UK pada awal sesi Eropah sebentar lagi sebelum tumpuan seterusnya akan beralih kepada mesyuarat polisi bank pusat England (BOE) pada Khamis.
BOE yang dijangka akan menaikkan kadar faedah pada mesyuarat terbaru boleh memberi kesan lanjutan pengukuhan mata wang Pound dalam pasaran.
Namun kini, tekanan dirasai ketika US dolar tampak mendominasi semula sejak semalam.

Jika diperhatikan, harga bergerak di bawah paras halangan Moving Average 50 (MA50) pada rangka masa 1 jam di carta GBP/USD menunjukkan petanda perubahan trend harga bakal bermula di awal minggu.
Penurunan harian sekitar 80 pips dicatatkan pada Selasa semalam hampir menyentuh paras 1.27000.
 Zon tersebut dilihat berfungsi sebagai RBS (resistance become support) terbaru dengan lantunan semula harga diperlihatkan sebelum harga ditutup di sekitar 1.27600 di penghujung sesi New York.
Dengan momentum penurunan semalam, harga berkemungkinan menyambung penurunan lagi hari ini dan bakal menguji zon RBS 1.27000 sekali lagi.
Jika berjaya tembus lebih rendah, harga bakal menjejak semula ke zon tumpuan 1.26000 setelah memaparkan pergerakan bearish yang lebih jelas.
Sebaliknya jika harga kembali melantun semula melepasi halangan MA50, harga akan cuba untuk mengatasi ketinggian minggu lalu sebelum menuju sasaran 1.29000.
Mencapai ketinggian itu akan menjadi rekod tertinggi terbaru harga sejak April 2022.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minyak Mentah Global Bergelut diparas Terendah Dalam Tempoh 5 Minggu!

Harga minyak mentah bergelut di paras terendah bagi tempoh lima minggu dalam perdagangan sesi Eropah pada Khamis berikutan kebimbangan terhadap masalah lebihan bekalan global selepas data AS menunjukkan bahawa stok simpanan minyak mentah merosot di bawah jangkaan pada minggu lepas.
Minyak WTI mentah kehilangan sebanyak 39 sen atau sekitar 0.8 peratus kepada $47.43 setong. Penanda aras bagi minyak mentah antarabangsa ini menyentuh tahap yang paling lemah sejak 27 Mac pada Rabu.
Di tempat lain, minyak Brent bagi penghantaran Julai menyusut sebanyak 43 sen kepada AS$50.36 setong, tidak jauh daripada tahap terendah dalam tempoh lima minggu yang dicatat pada Selasa.
Pentadbiran Maklumat Tenaga AS semalam memaklumkan dalam laporan mingguannya bahawa inventori minyak mentah jatuh sebanyak 930,000 pada minggu berakhir 28 April, kurang dari jangkaan.
 Di dalam laporan sama, inventori petrol meningkat sebanyak 191,000 tong selepas pengeluaran bahan api tersebut meningkat di dalam pasaran.
Minyak mentah berada di bawah tekanan dalam beberapa minggu kebelakangan ini gara-gara kebimbangan terhadap pemulihan berterusan di dalam pengeluaran syal AS sekali gus membenam usaha OPEC dan pengeluar utama yang lain yang untuk mengimbangi semula bekalan minyak global dan permintaan.
Penggerudi minyak di AS pada minggu lalu berkata bahawa pelantar minyak di AS meningkat bagi minggu ke-15 berturut-turut dan mencapai tahap tertinggi sejak Ogos 2015. Peningkatan ini secara tidak langsung mengganggu usaha pengeluar minyak utama yang telah bersetuju untuk mengurangkan kira-kira 1.8 juta tong sehari diantara Januari dan Jun.
Di tempat lain iaitu Nymex, niaga minyak petrol bagi penghantaran Jun merosot sebanyak 0.8 sen atau hampir 0.5 peratus.

Kadar Tunai Tidak Akan Selamanya Berada Pada Tahap Yang Rendah – Philip Lowe


Sentimen Terkini Pasaran Kewangan Pada Sesi Dagangan Asia

Matawang US dolar mengukuh berbanding matawang lain pada hari Jumaat setelah matawang euro menyusut selepas Bank Pusat Eropah mengekalkan jadual kadar faedah sifar sehingga akhir musim panas tahun depan.
Indeks US dolar yang mengukur kekuatan greenback berbanding enam matawang utama sedikit berubah pada 94.743. Ia telah mencatat peningkatan 0.4 peratus semalam, naik dari paras terendah dua minggu 94.084.
Matawang euro pada ketika ini mula mencatat sedikit kenaikan daripada awal pagi tadi sebanyak 0.03 peratus kepada 1.1646.
Mata wang tersebut telah jatuh lebih daripada 0.7 peratus selepas ECB berkata ia akan terus menamatkan program rangsangan 2.6 trilion euro tahun ini dan mengekalkan kadar pada paras rendah pada musim panas tahun 2019.
Selain itu, US dolar juga mengukuh berikutan didorong oleh matawang lain.
 Menurut penganalisis, US dolar yang lebih tinggi ini mencerminkan peningkatan daya tarikan daripada faktor-faktor asas, terutamanya hasil bon US yang lebih tinggi dan saham Wall Street yang lebih tinggi di tengah-tengah peningkatan selera risiko.
Dua faktor yang mempengaruhi matawang setakat ini ialah faktor fundamental dan faktor politik, seperti kenyataan Presiden Trump yang tidak menyukai US dolar yang kukuh.
US dolar sedikit lebih rendah berbanding yen pada minggu ini, di mana ia jatuh dari tahap tertinggi enam bulan 113 yen pada 19 Julai.
Hal ini disebabkan Presiden U.S. Donald Trump menyatakan rasa tidak puas hati terhadap kekuatan mata wang dan spekulasi bahwa Bank of Japan dapat meredakan kembali rangsangan monetarinya.
Matawang pound 0,05 peratus lebih rendah pada $ 1.3104. Jatuh 0.6 peratus semalaman berikutan US dolar yang lebih kukuh dan ketidakpastian yang meningkat terhadap rundingan Brexit mengimbangi kesan positif pertaruhan ke atas kenaikan kadar faedah Bank of England minggu hadapan.
Dolar Australia hanya selesa pada paras $0.7381 selepas China mencatat kejatuhan dalam pasaran ekuiti.


Krisis Geopolitik US-Korea Utara Reda, Usaha China Selesaikan Konflik Dengan Aman

Dolar meningkat sedikit pada pembukaan pasaran Eropah berbanding matawang utama yang lain selepas pasaran bergerak volatile sepanjang minggu lepas dan data Indeks keluaran dalam negara kasar (GDP) Jepun meningkat diluar jangkaan.
Indeks US dolar yang mengukur kekuatan greenback berbanding enam matawang utama yang lain meningkat 0.26% kepada 93.23 setakat jam 4.35 petang
Minggu lepas, dolar ditekan selepas laporan inflasi Jumaat lepas lemah diluar jangkaan, mengurangkan jangkaan para pelabur terhadap kenaikan kadar faedah Fed untuk kali ketiga tahun ini.
 Namun begitu, risiko krisis antara US dan Korea Utara semakin berkurangan. Presiden China Xi Jinping pada Sabtu lepas telah menghubungi Korea Utara bagi menyelesaikan isu nuklear mereka dengan aman dan menggesa supaya semua pihak tidak mengeluarkan sebarang kenyataan atau tindakan yang boleh menegangkan kembali konflik tersebut.
Dolar juga mengukuh berbanding Swiss franc dengan USD/CHF meningkat 0.48% kepada 0.9663.
Yen dan Swiss frac melonjak tinggi pada minggu lepas, dengan peningkatan 1.47% (JPY) dan 1.14% (CHF) disebabkan oleh konflik US dan Korea Utara yang saling mengancam keselamatan negara masing-masing. Kedua-dua matawang ini sentiasa menjadi perhatian jika berlakunya tekanan geopolitik atau tekanan kewangan dunia kerana mempunyai lebihana akaun semasa yang tinggi.
Matawang Euro melemah berbanding US dolar, susut 0.25% kepada 1.1793 menjelang laporan pengeluaran Industri pada jam 5 petang nanti. Sterling pula turun 0.19% kepada 1.2984 dengan tumpuan kepada data inflasi UK esok.


US Dolar Susut, Mampukah EUR/USD Teruskan Penurunan Lebih Rendah?

Pengukuhan US dolar yang dipamerkan susulan reaksi pelabur terhadap minit mesyuarat FOMC dilihat gagal dikekalkan selepas kembali bergerak lemah semalam.
Penyusutan semula US dolar adalah didorong oleh data tuntutan faedah pengangguran di Amerika Syarikat (AS) minggu lalu yang kembali mencatatkan bacaan angka di atas paras 1 juta semula selepas penurunan minggu lalu.
Peningkatan angka tersebut menambahkan tekanan berikutan diterbitkan sehari selepas Federal Reserve (Fed) memberi amaran berkenaan kadar pemulihan ekonomi AS yang perlahan.
Penyusutan US dolar ini turut memberi ruang semula untuk matawang utama yang lain terutama Euro untuk kembali mengukuh.
Pergerakan harga pada carta pasangan EUR/USD pamerkan penurunan 100 pips susulan minit mesyuarat diterbitkan. Penurunan harga bersambung semalam dengan harga hampir menyentuh paras 1.1800 di zon RBS (resistance become support).
Harga kembali membuat kenaikan selepas pasaran memberi reaksi terhadap data tuntutan pengangguran AS sehingga bersambung ke sesi Asia pagi ini.
Harga bergerak perlahan menguji paras halangan Moving Average 50 (MA50) pada rangka masa 1 jam harga yang menjadi rintangan untuk harga meneruskan kenaikan.
 Jika harga berjaya melepasi halangan tersebut, paras tumpuan seterusnya yang akan diuji adalah pada 1.19000 sebelum menuju ke paras resistance mingguan pada 1.19600.
Namun US dolar berjaya mengukuh semula, harga bakal ditekan lebih rendah kembali menuju zon RBS di paras 1.18000.
Penurunan selanjutnya akan ke zon support pada 1.17200 yang diuji pada dagangan minggu lalu.
Tumpuan akan terarah pada data PMI pembuatan dan perkhidmatan di Eropah dan AS yang akan mempengaruhi pergerakan matawang Euro dan USD dalam pasaran.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Donald Trump Bengang Dengan Kejatuhan Pasaran Saham AS?

Presiden Amerika Syarikat Donald Trump dilaporkan marah dengan kejatuhan dalam pasaran saham yang dipercayai berpunca daripada amaran yang dikeluarkan oleh Pusat Kawalan Penyakit dan Pakar Pencegahan AS (CDC) kepada rakyat Amerika.
CDC sebelum ini telah menggesa rakyat di Amerika supaya melakukan persediaan bagi menghadapi kemungkinan penularan wabak coronavirus di negara itu selepas beberapa negara di seluruh dunia mula mencatat peningkatan dalam kes jangkitan dan kematian.
Memetik kepada laporan The Washington Post, Trump dikatakan telah memberi amaran bahawa kenyataan sedemikian boleh mencetuskan panik dan mendorong saham untuk jatuh lebih jauh.
Trump sebelum ini telah memberi kenyataan yang positif mengenai pasaran saham AS yang dilihat sangat baik di laman twitter beliau, walaupun pada ketika itu indeks saham Dow Jones telah jatuh lebih 1000 mata pada dagangan hari Isnin.
Indeks Dow Jones Industrial Average dan S&P 500 jatuh lebih daripada 3% pada dagangan hari Selasa, menjadikan penurunan masing-masing antara yang paling teruk sejak Februari 2018 dan Ogos 2015.
 Menurut CNBC, S&P 500 telah kehilangan kira-kira $ 1.7 trilion daripada nilai sahamnya, susulan kejatuhan yang dialami selama dua hari berturut-turut.
Kebimbangan mengenai penularan wabak coronavirus ini bukan sahaja memberi tekanan kepada pasaran saham AS, malah pasaran Eropah juga turut terjejas sama.
Laporan mengenai wabak coronavirus yang kini merebak luas di beberapa buah negara di Eropah telah mencetuskan panik di pasaran ekuiti Eropah untuk menjual hampir £ 100 bilion dalam masa dua hari.
Indeks FTSE 100 ditutup pada paras terendah dalam tempoh setahun dengan penurunan 1.9% pada Selasa.
Itali merupakan negara yang paling terjejas teruk di Eropah, manakala di Austria, Croatia, Sepanyol dan Switzerland pula masing-masing telah melaporkan kes jangkitan pertama.


Analisis Teknikal USD/CAD – Timeframe H1 – 29/10/2018

Secara teknikal, pergerakan harga pada chart pasangan matawang USD/CAD pada dagangan Jumaat lalu dilihat telah berjaya mencapai paras ketinggian terbaru melepasi paras resistance 1.31200 namun harga kembali turun semula ke paras 1.30700 pada penghujung sesi pasaran New York sebelum menutup harga di paras sekitarnya. Berdasarkan indicator Moshed Magic Line, harga telah melonjak ke paras support MagicS2 dan menguji paras tersebut beberapa ketika sebelum kembali turun semula menuju ke paras Magic Pivot hari tersebut. Perubahan nilai matawang Loonie pada minggu lalu banyak terkesan daripada pasaran minyak mentah dan pada minggu ini pula, pasaran akan lebih tertumpu kepada data pekerjaan di Kanada pada Jumaat ini yang akan dikeluarkan bersama data NFP di AS.
Pada pasaran Asia hari ini, harga dilihat didagangkan perlahan pada awal permulaan sesi dan cuba menguji paras Magic Pivot 1.3108 hari ini namun tidak berjaya mendapatkan momentum kenaikan untuk membuat lonjakan. Jika pelabur melihat dagangan CAD untuk minggu ini adalah positif, berkemungkinan harga akan ditekan ke paras support 1.3057 (MagicS1). Harga yang terus membuat penurunan kemudiannya akan menuju ke paras support 1.3014 (MagicS2) iaitu paras low pada Khamis lalu sebelum menguji paras RBS (resistance become support) 1.30000. Sekiranya momentum penurunan harga berjaya dikekalkan, pasaran berkemungkinan menyaksikan harga mencecah sehingga ke paras 1.2963 (MagicS3).
Sebaliknya, jika harga berjaya membuat kenaikan semula lebih tinggi dari paras Magic Pivot 1.3108, harga dilihat akan menguji semula paras resistance 1.3152 (MagicR1) iaitu paras ketinggian harga pada Jumaat. Dan jika harga berjaya mengatasi paras tersebut dan membuat higher high yang baru, harga dijangka akan menuju ke paras resistance pada 1.3203 (MagicR2). Tetapi sekiranya harga masih dilihat membuat kenaikan ke paras lebih tinggi, pasaran ingin melihat reaksi harga pada paras resistance 1.3246 (MagicR3) untuk harga menguji zon paras ketinggian harga pada Julai lalu.
 Kawal posisi dagangan anda pada chart USD/CAD menjelang data pekerjaan di Kanada dan AS pada Jumaat ini. Perhatikan paras support dan resistance pada indicator Moshed Magic Line untuk rujukan anda mencari paras terbaik bagi posisi dagangan pada chart USD/CAD ini.

Paras support: 1.3057, 1.3014, 1.2963.
Paras resistance: 1.3152, 1.3203, 1.3246.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


US Dollar Semakin Resah Menunggu Keputusan Mesyuarat Fed

US Dollar jatuh menjelang mesyuarat dasar Fed, manakala matawang yen meningkat sedikit walaupun jangkaan terhadap pengurangan dasar BoJ minggu ini.
Bank Pusat Amerika Syarikat akan, namun pelabur-pelabur sudah bersedia menerima apa jua isyarat yang bakal dikeluarkan Fed.
Fed Fund futures pada hari Isnin menunjukkan pasaran melihat hampir tiada peluang untuk kenaikan kadar pada minggu ini. Tetapi, peluang dilihat untuk peningkatan pada bulan Disember sebanyak 56%.
Indek US Dollar, yang mengukur kekuatan matawang Greenback menurun 0.1% kepada 97.228.
US Dollar susut 0.5% berbanding berbanding yen, manakala euro susut 0.5% kepada 115.66 yen.
Menurut sumber Reuters, kebanyakan ahli ekonomi menjangkakan BoJ akan mengambil bebrapa langkah pelonggaran dasar melalui mesyuarat 2 hari itu.
 Kerajaan Jepun juga meletakkan satu jumlah perbelanjaan yang besar bernilai kira-kira 20 trilion, menurut sumber-sumber kerajaan kepada Reuters minggu lepas. Walaupun begitu, jumlah perbelanjaan awam sebenar adalah jauh lebih rendah berbanding jumlah yang dicadangkan.
Satu laporan Nikkei pada hari Selasa berkata, Jepun mungkin akan menyuntik 6 trilion yen dalam perbelanjaan fiskal secara langsung ke dalam ekonomi dalam tempoh beberapa tahun akan datang.
“Pada pendapat kami, apa yang paling penting bagi yen ialah ‘mamizu’atau kandungan sebenar perbelanjaan fiskal- supaya jumlah yang cadangkan itu senang melambung,” kata ray Attrill, Ketua Global Strategi FX Bersama di Bank Nasional Australia.
“Semakin besar nilai, semakin besar sokongan dari pasaran saham dan negatif untuk yen.”
Berita itu tidak mempunyai kesan terhadap pasaran secara langsung. Sentimen juga semakin lemah apabila 19 orang dikhuatiri mati dan 45 orang yang lain cedera dalam serangan oleh seorang lelaki bersenjatakan pisau di ruangan orang kurang upaya, Tokyo. Pembuhuhan secara beramai-ramai itu jarang berlaku di Tokyo.
Dolar Australia Dolar adalah stabil pada $ 0.7468 kerana pelabur menunggu data inflasi pada hari Rabu. Ramai dari mereka percaya isyarat kadar interest akan dipotong seawal bulan depan.
Dalam satu tinjauan Reuters juga melaporkan, inflasi asas dijangka jatuh kepada rekod terendah sebanyak 1.4%, sekali gus mendorong RBA mengurangkan kadar tunai.


7 Berita Data Ekonomi Penting Tumpuan Pasaran Minggu Ini (26-30 Jun 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Tinjauan Iklim Perniagaan Jerman (Isnin 4.00 Petang): Data tinjauan ifo ini akan dipantau untuk menilai tahap kesihatan perniagaan di Jerman yang boleh memberi kesan sebagai ekonomi terbesar di Eropah. Ramalan pada angka tinjauan terbaru untuk bulan Jun sedikit menurun berbanding bulan lalu.
Data Inflasi Kanada (Selasa 8.30 Malam): Selepas sektor buruh di Kanada lebih suram untuk bulan Mei, kadar inflasi pula akan diteliti untuk pasaran mendapatkan gambaran bagi jangkaan langkah seterusnya dalam penetapan dasar monetari oleh Bank of Canada (BOC) pada mesyuarat seterusnya.
Data Keyakinan Pengguna AS (Selasa 10.00 Malam): Tinjauan isi rumah di Amerika menjadi salah satu indikasi bagi tahap kewangan dan perbelanjaan rakyat. Jangkaan untuk bacaan data bagi Jun adalah meningkat.
 Data Inflasi Australia (Rabu 9.30 Pagi): Indeks harga pengguna di Australia akan diteliti setelah bank pusat membuat kejutan dengan menaikkan kadar faedah pada mesyuarat terbaru. Data yang diterbitkan boleh menjadi panduan bagi hala tuju dasar monetari selanjutnya.
Data KDNK AS (Khamis 8.30 Malam): Bacaan terakhir bagi pertumbuhan ekonomi Amerika pada suku pertama akan dinilai pasaran. Pertambahan pada angka yang diterbitkan akan memberi nilai positif dan menyokong mata wang USD untuk meningkat.
Data KDNK Kanada (Jumaat 8.30 Malam): Pertumbuhan bulanan bagi Kanada diramalkan sedikit meningkat untuk pulih dari penguncupan sebelum ini. Pertumbuhan ekonomi yang kukuh boleh mendorong bank pusat meneruskan langkah pengetatan dasar dengan menaikkan kadar faedah semasa.
Data Indeks Harga PCE AS (Jumaat 8.30 Malam): Tinjauan pada data perbelanjaan peribadi pengguna di Amerika akan diteliti rapat oleh Federal Reserve (Fed) yang menjadi salah satu komponen penting dalam penetapan dasar monetarinya.


News & Sentimen Usd/Jpy Minggu Ini (6-10 Februari)

Usd/Jpy masih didagang ke bawah pada minggu lalu dan telah mencatatkan kejatuhan pada Isnin berikutan risiko yang semakin meningkat di US. Presiden Trump membuat halangan imigrasi kepada beberapa di Timur Tengah yang menyebabkan peningkatan ketidaktentuan dalam dasar pentadbiran baru US.
Pada Selasa, Yen masih menguat berbanding US dolar dengan Bank Pusat Jepun mengekalkan polisi monetari semasa. Kadarfaedah utama di Jepun masih dikekalkan di paras -0.1% sejak awal 2016. Program pembelian bon juga masih diteruskan agar hasil-bon 10-Tahun Jepun kekal di sekitar kosong peratus.
Terdapat kejutan dalam pasaran bon Jepun minggu lalu dengan bank pusat menawarkan pembelian bon pada kadar tetap 0.11% dengan tiada had amaun pembelian bagi bon 5-10 Tahun Kerajaan Jepun. Hal ini menyebabkan hasil-bon di jepun meningkat dengan Yen melemah sejurus berita ini tersebar pada pukul 11 pagi Jumaat lepas.
 Selepas daripada itu, pasangan matawang ini bergerak ‘sideway‘ menjelang pengumuman data pekerjaan US pada Jumaat. Usd/Jpy membuat spiked ke atas  sejurus data dikeluarkan dan melemah berikutan data yang kurang memuaskan dalam ‘purata gaji’. Data ini mengurangkan potensi kepada tekanan inflasi yang mampu memberi kesan kepada kenaikan kadar faedah di US.
Sentimen semasa  masih dalam ketidaktentuan berikutan pentadbiran US yang baru masih belum menunjukkan isyarat jelas tentang polisi fiskal. Pendirian Turmp yang terlalu melindungi ekonomi US (protectionism) juga menambah risiko dalam sentimen semasa. Hal ini akan menjadikan US dolar terus lemah, dan memerlukan sokongan dari pentadbiran US sendiri untuk melihat US dolar menguat semula.
Dalam komen pentadbiran US baru-baru ini yang mengatakan  US dolar terlalu kuat telah menunjukkan sedikit isyarat bahawa pihak US memberi penekanan kepada aspek ini yang meningkatkan spekulasi bahawa US tidak mahu US dolar menguat untuk bersaing dari segi perdagangan.
Tidak banyak data-data ‘Impak tinggi’ dari US yang akan diumumkan minggu ini dengan data ‘Indeks keyakinan pengguna’ (Prelim UoM Consumer Sentiment) hanya akan diumumkan pada Jumaat. Pasaran menjangkakan data ini akan berada di sekitar 97.9 berbanding sebelum ini di paras 98.5.


Analisis GOLD – Pelabur Gigit Kuku Tengok Emas Junam Semula Bawah $1,700

Harga emas pada minggu ini mula memaparkan corak pergerakan yang lebih suram pada minggu ini berbanding kenaikan positif yang berlaku pada minggu sebelum ini.
Pergerakan mata wang US dolar yang mempengaruhi perubahan nilai emas semasa dalam pasaran telah menyaksikan pengukuhan semula US dolar memberi tekanan terhadap logam kuning itu.
Selepas laporan data pekerjaan NFP Amerika Syarikat (AS) yang positif, sentimen pasaran yang berisiko susulan kehangatan perang Rusia-Ukraine yang meletus semula serta laporan sekatan pergerakan di China untuk membendung penularan Covid-19, telah mendorong pengukuhan US dolar di awal minggu.
Namun, aset safe-haven emas gagal untuk menarik perhatian pelabur buat ketika ini dan mengalami penyusutan dalam suasana pasaran yang berisiko.
Dapat diperhatikan pergerakan harga pada carta XAU/USD yang mengukur nilai emas berbanding US dolar dengan corak penurunan awal telah dipamerkan pada penghujung minggu lalu ketika reaksi terbitan laporan data pekerjaan NFP AS.
Harga emas pada Jumaat dilihat telah susut ke paras sekitar 1690.00 pada sesi New York selepas pergerakan di sesi sebelumnya menyaksikan harga gagal melepasi halangan Moving Average 50 (MA50) pada rangka masa 1 jam untuk isyarat pergerakan bearish bersambung ke awal minggu ini.
Penurunan lebih jelas disaksikan pelabur pada dagangan awal minggu Isnin semalam apabila harga emas menjunam ke paras sekitar 1666.00 meneruskan trend bearish.
 Pergerakan harga lebih perlahan dan mendatar diperlihatkan pada dagangan yang bersambung pada Selasa, belegar di atas zon tumpuan 1660.00.
Berkemungkinan harga emas akan melanjutkan penurunan lebih rendah pada sesi berikutnya melepasi zon 1660.00 sebelum tumpuan seterusnya akan terarah pada zon RBS (resistance become support) pada 1640.00.
Penurunan yang dlanjutkan bakal mensasarkan kembali ke zon support pada 1615.00 yang dicecah pada penghujung September lalu.
Sementara, jika harga membuat kenaikan semula, rintangan awal pada 1680.00 dilihat bakal diuji sebelum harga menguji halangan MA50.
Jika berjaya melepasinya, isyarat perubahan trend bullish buat emas akan mendorong harga melepasi zon 1700.00 sebelum menuju ke zon rintangan pada 1720.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Berita penting AUD pagi ini!

AUD/USD melemah dengan pembukaan pasaran Tokyo hari ini, dan menyambung kelemahan ke paras harga 0.7540.
AUD/USD 15 minit
Pada hari ini minit mesyuarat RBA akan dikeluarkan pukul 9:30 pagi dan pasaran dilihat menantikan nada yang dovish atau hawkish daripada RBA.
 Tumpuan utama kepada minit mesyuarat tersebut adalah berkenaan data inflasi.
Adakah RBA akan memotong interest rate?
Penganalisa Westpac, Imre Speizer berkata, “Kenyataan Julai RBA melihatkan data inflasi yang rendah yang mungkin akan menyebabkan pemotongan rate.”
Penganalisa di ANZ pula mengeluarkan kenyataan, “Minit mesyuarat RBA dijangka akan mengumpul maklumat-maklumat penting secara terperinci terlebih dahulu untuk memberi laluan kepada ahli-ahli RBA untuk menganalisa dengan lebih baik mengenai perkembangan ekonomi dan inflasi sebelum membuat sebarang perubahan kepada dasar kewangan supaya impak perubahan tersebut lebih positif.


Tumpuan Pasaran Terarah Kepada Data Harga Pengguna US 8.30 Malam Ini

The Fed akan terus meneliti data inflasi US. Selain daripada data jualan runcit, pasaran juga akan terus memerhati pergerakan trend harga domestik pada Jumaat dan bagaimana ia akan memberi kesan kepada polisi monetari bank pusat US.
Data harga pengguna US akan dikeluarkan pada pukul 8.30 malam ini di mana pasaran menjangkakan harga pengguna naik 0.3%, manakala inflasi-teras (core-inflation) juga naik 0.2%.
Dari segi tahunan inflasi teras (Core-CPI) dijangka akan mencapai paras 2%. Inflasi teras dilihat sebagai data petunjuk inflasi yang lebih baik bagi melihat trend pergerakan inflasi dalam jangka panjang yang tidak mengambil kira makanan dan bahan api.
Kenaikan inflasi sudah tentu dilihat sebagai pemangkin (catalyst) untuk menolak kenaikan kadar The Fed.
 Jika dilihat dalam pasaran hadapan kadar faedah The Fed (Fed Fund Future), potensi kenaikan pada Jun kini berada di sekitar 74%.
Dalam sesi Khamis kita telah melihat satu lagi data inflasi harga pengeluar (Producer Price Index,PPI) telah merekod kenaikan pada April di mana inflasi terasnya juga meningkat.
Harga pengeluar untuk bulan April naik 0.5% melebihi jangkaan 0.2% dan juga bacaan sebelum itu yang merekod kemerosotan 0.1% pada Mac.
Secara keseluruhan pasaran melihat data harga pengeluar yang dikeluarkan pada Khamis begitu positif dan ia akan menjadi pemangkin kepada keyakinan pasaran jika data harga pengguna malam ini juga positif. Ia sekaligus akan melonjakkan lagi potensi kenaikan kadar faedah The Fed pada Jun dan terus menyokong US dolar.


Kedatangan Janet Yellen Turut Dinanti Logam Kuning

Harga emas didagang lebih rendah dalam sesi Asia manakala perak jatuh mendadak berikutan penelitian pelabur terhadap kenaikan kadar dalam jangka masa terdekat oleh Fed.
Emas tergelincir 0.37% satu troy ounce.
Juga di Comex, silver futures bagi penghantaran September menjunam 1.86% satu troy ounce. Copper futures pula didagang stabil pada $2.171 sepound.
 Ucapan dari Janet Yellen antara yang ditunggu-tunggu pada minggu ini bagi petunjuk ekonomi terkini terhadap kenaikan kadar AS seterusnya.
Menurut Fed Rate Monitor Tool, jangkaan kenaikan kadar bagi bulan September adalah sebanyak 12% dan Disember adalah kira-kira 46%.
Logam berharga ini amat sensitif terhadap pergerakan kadar AS kerana perubahan kadar akan turut memberi impak kepada emas.
PTPTN Pun Dah Sakit, Apatah Lagi Pinjaman Pendidikan Semahal Ini!


7 Berita Forex Penting Tumpuan Pasaran Minggu Ini (23-27 September 2019)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data PMI Perkilangan Zon Eropah (Isnin 4.00 Petang): Sesi pasaran Eropah akan memberi tumpuan pada tinjaun PMI di Perancis dan Jerman sebelumnya dengan isyarat pertumbuhan ekonomi yang perlahan pada zon Eropah.
Iklim Perniagaan Jerman Tinjauan Ifo (Selasa 4.00 Petang): Bacaan data ini bakal dipengaruhi oleh tinjauan data PMI pada Isnin. Tinjauan perniagaan pada ekonomi terbesar di zon Eropah ini akan memberikan petunjuk terhadap kesihatan aktiviti ekonomi semasa.
Data Keyakinan Pengguna Amerika Syarikat (Selasa 10.00 Malam): Data tinjauan pengguna ini dijangka mencatatkan bacaan yang sedikit menurun oleh pasaran untuk bulan Ogos namun bacaan masih berada pada paras yang tinggi.
 Mesyuarat Polisi Monetari Bank Pusat New Zealand (Rabu 10.00 Pagi): Reserve Bank of New Zealand (RBNZ) mengejutkan pasaran ketika penurunan sehingga 50 mata asas pada mesyuarat Ogos, dua kali ganda berbanding jangkaan penurunan oleh pasaran. Gabenor bank pusat, Adrian Orr bersama ahli mesyuarat dijangka akan mengekalkan kadar faedah untuk tempoh yang agak panjang sebelum perubahan polisi dilakukan.
Bacaan Akhir Pertumbuhan GDP Amerika Syarikat (Khamis 8.30 Malam): Bacaan akhir bagi pertumbuhan Keluaran Dalam Negara Kasar (KDNK) di Amerika Syarikat untuk suku kedua tahun ini dijangka akan kekal pada kadar 2.0% seperti bacaan sebelum ini. Pelabur akan memantau bacaan pertumbuhan dan jika terdapat penambahbaikkan pada komponen pelaburan, nilai dagangan USD dijangka akan mengukuh.
Data Pesanan Barangan Tahan Lama AS (Jumaat 8.30 Malam): Pasaran menjangkakan bacaan data untuk bulan Ogos akan kembali meningkat selepas penurunan pada bacaan Julai lalu.
Data Perbelanjaan Peribadi AS (Jumaat 8.30 Malam): Bacaan data ini akan dipengaruhi oleh purata pendapatan di Amerika Syarikat yang meningkat, sementara kadar jualan runcit pula mencatatkan penurunan. Pasaran menjangkakan bacaan data bagi bulan Ogos adalah sedikit menurun berbanding sebelumnya.


Minit FOMC Gagal Mengujakan USD, Apa Jadi?

USD gagal meningkat lepas minit FOMC
Dolar Aussie pertahan pengukuhan
Tumpuan pada data ADP pekerjaan AS

Dolar bergelut untuk menyambung pengukuhan pada Khamis walaupun Federal Reserve (Fed) mengulangi komitmennya untuk memerangi inflasi.
Minit mesyuarat polisi Fed yang dikeluarkan awal pagi tadi menunjukkan bahawa para penggubal dasar setuju untuk memperlahankan kenaikan kadar agresif.
Namun, bank pusat itu masih menumpukan usaha kepada mengekang inflasi dan menjangkakan kadar faedah yang tinggi akan kekal untuk beberapa waktu.
Fed juga menekankan keperluan fleksibiliti dalam perubahan dasar yang bermakna kenaikan kadar boleh menjadi lebih kecil atau besar bergantung pada data.
Bagaimanapun disebabkan jangkaan kenaikan kadar lebih kecil pada tahun ini, US dolar gagal mempamerkan reaksi ketara susulan terbitan laporan tersebut.
 Sementara itu, dolar Aussie mengekalkan momentum pengukuhannya pada sesi Asia walaupun keuntungan yang dicatat sebelum ini sedikit berkurang.
Terdahulu, mata wang antipodean itu melonjak tinggi selepas disokong oleh laporan bahawa China sedang mempertimbangkan untuk membatalkan sebahagian sekatan ke atas import arang batu Australia.
Melihat perkembangan mata wang Eropah, euro terus bangkit dari paras terlemah 3 minggu yang disentuhnya pada Selasa dengan didagangkan pada 1.0600 berbanding USD.
Pound pula diniagakan stabil selepas memadamkan kerugian yang ditanggungnya pada Selasa, tetapi kenaikan yang dicatatkan terhad di tengah-tengah kebimbangan terhadap kemelesetan UK.
Di sisi lain, dolar Kanada memaparkan pergerakan harga yang mengejutkan dengan melonjak tinggi berbanding greenback walaupun harga minyak mentah merudum.
Tumpuan pasaran kini beralih pula kepada keluaran data pekerjaan ADP sektor swasta Amerika Syarikat pada sesi New York yang bakal dijadikan petunjuk angka NFP pada Jumaat.


Laporan Data Pekerjaan Australia Punca Dagangan AUD/USD Melonjak Sesi Asia

Dolar Australia mempamerkan lonjakan ketara pada carta harga berbanding pasangan matawang utama susulan laporan data pekerjaan Australia yang diterbitkan pada sesi pasaran Asia sebentar tadi.
Mengatasi jangkaan penurunan, laporan data pekerjaan sebaliknya mencatatkan angka yang lebih tinggi dengan ekonomi Australia menambah 28,900 pekerjaan pada bulan Disember 2019.
Namun tumpuan pasaran lebih terarah kepada kadar pengangguran Australia yang mengejutkan dengan penurunan dari paras 5.2% kepada 5.1%. Paras pengangguran tersebut juga adalah terendah untuk tempoh 9 bulan.
Data positif yang turut menjadi tumpuan bank pusat ini telah melonjakkan dagangan Aussie dengan pergerakan pada carta pasangan matawang utama AUD/USD mencatatkan sekitar 45 kenaikan ke paras lebih tinggi.
Harga yang pada mulanya bergerak di paras support sekitar 0.68320 kemudiannya melonjak melepasi zon SBR (support become resistance) 0.68500 dan juga garisan halangan dinamik Moving Average 50 (MA50) mencapai paras ketinggian sekitar 0.68780.
Kenaikan menguji zon SBR tersebut dilihat gagal mengekalkan momentum sebelum harga kembali membuat penurunan pada penghujung dagangan sesi Asia.
 Penurunan harga dilihat akan kembali menguji paras tumpuan 0.68500 sebelum menyambung semula kenaikan.
Jika penurunan diteruskan, zon support yang diuji pada sesi Asia pagi ini akan kembali menjadi destinasi tumpuan harga.
Sebaliknya jika harga kembali menyambung kenaikan semula, harga bakal menembusi zon SBR 0.68800 sebelum kenaikan lebih tinggi boleh mencapai paras ketinggian 0.69300.
Paras ketinggian tersebut merupakan zon resistance harga bagi carta AUD/USD yang diuji pada minggu lalu.
Lihat gambar carta pasangan matawang AUD/USD di bawah untuk rujukan analisis teknikal.


Analisis Teknikal GBP/JPY – Timeframe H1 – 12/12/2018

Pergerakan harga pada chart pasangan matawang GBP/JPY turut menunjukkan penurunan drastik harga ekoran kejatuhan nilai matawang GBP pada dagangan minggu ini. Harga turun sehingga melebihi 200 pips penurunan pada dagangan Isnin setelah Perdana Menteri Britain Theresa May menangguhkan undian Parlimen Britain yang sepatutnya dijadualkan berlangsung semalam. Pada dagangan semalam, harga dilihat membuat pembetulan harga (correction) ke paras Magic Pivot sebelum kembali turun semula ke paras terendah harga pada dagangan hari sebelumnya di sekitar support 141.500.
Pada sesi pasaran Asia pagi ini, harga dilihat membuat kenaikan dari paras terendah harga dagangan semalam dan menuju ke paras Magic Pivot 141.988 hari ini namun harga dilihat gagal melepasi paras tersebut pada awal dagangan sesi Eropah. Jika harga berjaya meneruskan kembali penurunan lebih rendah, harga dilihat akan menuju ke paras support 141.053 (MagicS1) terlebih dahulu sebelum sedikit lagi penurunan yang disambung akan menyentuh paras support pada 140.559 (MagicS2) pula. Namun, jika Sterling terus didagangkan merosot dan terus mengalami kejatuhan nilai, harga boleh mencecah penurunan sehingga ke paras terendah yang baru serendah 139.624 (MagicS3).
Sebaliknya, jika harga berjaya membuat kenaikan lebih tinggi dari paras Magic Pivot 141.988 semula, harga akan menguji dahulu paras resistance terhampir iaitu pada 142.482 (MagicR1). Jika harga berjaya melepasi kenaikan lebih tinggi dari paras tersebut, harga dipercayai akan melonjak sehingga ke paras tumpuan harga pada chart GBP/JPY iaitu sekitar 143.417 (MagicR2) yang turut dilihat berpotensi untuk menjadi paras RBS (resistance become support) yang baru pada chart GBP/JPY ini. Sedikit lagi kenaikan harga bakal menyentuh paras resistance 143.911 (MagicR3) yang berada di paras lebih tinggi.
 Terus ikuti perkembangan pada isu Brexit yang dilihat semakin goyah setelah PM May menangguhkan undian Parlimen. Berwaspada jika anda terus memilih dagangan Sterling dan jadikan indicator Moshed Magic Line sebagai panduan tambahan pada chart GBP/JPY anda bagi menentukan paras-paras terbaik untuk peluang posisi dagangan harian.

Paras support: 141.053, 140.559, 139.624.
Paras resistance: 142.482, 143.417, 143.911.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Lebih Baik Dari Jangkaan, Kemerosotan Dalam Eksport Dan Import China Berkurangan

Penurunan dalam eksport dan import China pada bulan Mac merekodkan bacaan lebih baik selepas mengalami kejatuhan ketara pada dua bulan pertama 2020.
Jabatan Kastam China melaporkan eksport tahunan bagi bulan Mac telah merosot 6.6% kepada $185.15 bilion daripada kejatuhan 17.2% pada Januari dan Februari, serta lebih baik dari unjuran pasaran untuk penurunan sebanyak 14%.
Sementara bacaan import tahunan bagi bulan Mac pula menguncup -0.9% kepada $165.25 bilion daripada penurunan 4% pada Januari dan Februari, malah lebih baik dari jangkaan pasaran untuk kejatuhan sebanyak 9.5%.
Secara keseluruhan pada suku pertama tahun 2020, eksport China jatuh sebanyak 13.3%, manakala import pula merosot 2.9%.
 Terdahulu, Kementerian Perdagangan China mengatakan bahawa import dan eksport telah bertambah baik pada bulan Mac setelah mencatat kejatuhan ketara dalam dua bulan pertama tahun 2020. Namun, prospek terhadap eksport China kekal lemah disebabkan penularan COVID-19 yang semakin meluas di seluruh dunia telah menjejaskan permintaan global.
Pertubuhan Perdagangan Dunia (WTO) pada minggu lalu berkata, perdagangan global dijangka menurun sehingga 32% pada tahun 2020 disebabkan ekonomi yang terjejas akibat pandemik coronavirus.
Dengan berakhirnya perintah berkurung yang menyebabkan penutupan operasi kebanyakan pengeluar China pada bulan Februari, mereka kini telah menyambung semula sekurang-kurangnya 70% keupayaan pengeluaran pada 30 Mac, menurut Kementerian Perdagangan.
Walau bagaimanapun, pengeluar China kini berdepan dengan masalah kekurangan permintaan dari negara luar terutamanya Amerika Syarikat dan Eropah.


Analisis teknikal AUD/USD – Timeframe H1 – 2/5/2018

Secara teknikal, mood bearish masih didominasi pergerakan AUD/USD ketika ini. Jika diperhatikan, ia berpotensi membentuk new double bottom jika breakout Key Resistance harian 0.7514, dan target kenaikan adalah ke sekitar 0.7540/50.
 Dan jika ia meneruskan lagi kenaikan, target seterusnya yang berpotensi dicapai adalah 0.7580 pada minggu ini. Walaubagaimanapun, kebarangkalian untuk ia bullish ketika ini dianggap gagal sekiranya ia breakout Key Support 0.7480.
Oleh itu, penting untuk memperhatikan pergerakan semasa AUD/USD ketika ini samaada ia akan breakout Key Support ataupun mulai mengorak langkah bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


3 Ekonomi Terbesar Asia Ini Mula Terkesan Oleh Impak Coronavirus

Ketika China masih bertarung untuk membendung virus maut coronavirus yang terus mencatatkan peningkatan dalam jumlah kematian dan kes jangkitan di seluruh dunia, beberapa negara ekonomi terbesar Asia pula mula mempamerkan kesannya kepada pertumbuhan.
Ini dapat dilihat menerusi kejatuhan yang dicatatkan oleh indikator kepada sektor pembuatan di Australia dan Jepun, manakala pesanan eksport di Korea Selatan pula menunjukkan kemerosotan dalam permintaan dari China.
Data PMI pembuatan dan perkhidmatan di Australia gagal mencatatkan pertumbuhan memberangsangkan dengan aktiviti perkilangan terus menunjukkan penguncupan untuk empat bulan berturut-turut.
Selain itu, laporan PMI pembuatan hasil tinjauan Jibun Bank Jepun pula menunjukkan aktiviti perkilangan Jepun merosot untuk bulan ke-10 berturut-turut dan merupakan penguncupan terbesar dalam tempoh 7 tahun.
 Kelemahan ini terus menambah tekanan kepada Jepun setelah menyaksikan beberapa siri data ekonomi yang lemah. Hal ini menyebabkan penganalisis mula melihat bahawa negara itu sedang diancam kemelesetan.
Sementara itu, Gabenor Bank of Japan (BOJ) Haruhiko Kuroda yang juga merupakan pemimpin kewangan kepada G20 memberitahu bahawa kesan wabak coronavirus terhadap pertumbuhan global akan menjadi isu utama dalam sidang kemuncak G20 hujung minggu ini yang akan berlangsung di Riyadh, Arab Saudi.
Di Korea Selatan pula, walaupun eksport negara itu mencatatkan peningkatan, namun dapat dilihat bahawa permintaan dari China semakin merosot dengan kejatuhan sebanyak 3.7% dalam tempoh 20 hari pertama pada Februari.
Perkara ini mungkin bertambah buruk memandangkan negara itu kini terus mencatatkan peningkatan dalam jumlah kes dan kematian, di mana setakat ini ia telah meragut 1 nyawa dan 156 kes telah disahkan.


Sentimen Terkini Pasaran Forex Pada Sesi Dagangan Asia

Matawang euro meneruskan pengukuhan pada hari Jumaat dalam sesi Asia berikutan kebimbangan krisis politik Itali yang sudah sedikt reda. Namun dolar kanada dan peso Mexico menyusut apabila Washington menarik pengecualian pengenaan tarif ke atas barangan import besi.
Matawang Euro didagangkan kukuh sebanyak 0.02% kepada 1.1694, sedikit berubah namun masih dalam paras pemulihan daripada kejatuha paras terendah 10 bulan lalu iaitu pada hari Selasa pada paras $1.1510.
Setakat ini matawang euro telah naik 0.4% selepas 6 minggu berturut-turut mengalami penyusutan yang disebabkan ekonomi zon eropah yang perlahan dan ketidakstabilan politik di Itali dan Sepanyol.
Kos pinjaman Itali jatuh menjunam selepas 2 hari negara tersebut berusaha untuk membentuk kerajaan.
2 parti anti-etablisment tersebut bersetuju dengan pilihan menteri ekonomi yang dicadangkan.
 Di Sepanyol juga, keadaan politik semakin membaik apabila Pedro Sanchez hampir-hampir pasti akan memegang jawatan perdana menteri Sepanyol yang baru.
Pertumbuhan ekonomi Eropah telah mencatat pertumbuhan yang perlahan berbanding pertumbuhan tahun lepas. Data harga pengguna yang dikeluarkan pada hari Khamis mencatat peningkatan kepada 1.9 peratus, tinggi berbanding sasaran.
Hal ini mungkin mengembalikan jangkaan pasaran bahawa ECB akan meningkatkan kadar faedah.
Isu terikini ialah, ketakutan pasaran terhadap perang perdagangan antara negara-negara ekonomi besar selepas US meneruskan pengenaan cuka aluminium dan besi import daripada Kanada, Mexico dan EU.
Indeks US dolar yang mengukur kekuatan matawang greenback berbanding matawang utama didagangkan kukuh sehingga 94.00 setakat jam 9.25 pagi.


6 Berita Data Ekonomi Penting Tumpuan Pasaran Minggu Ini (4-8 Julai 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 12.30 Tengahari): Pelabur menantikan keputusan mesyuarat polisi oleh Reserve Bank of Australia (RBA) untuk jangkaan kenaikan kadar faedah sebanyak 50 mata asas lagi kali ini selepas melakukannya pada mesyuarat lalu.
Data PMI Pembuatan AS Tinjauan ISM (Rabu 10.00 Malam): Selepas tinjauan data pembuatan pada minggu lalu, pasaran akan meneliti pula tinjauan data perkhidmatan di Amerika Syarikat untuk mengukur kesihatan semasa ekonomi terbesar dunia itu pada sektor-sektor utama.
 Minit Mesyuarat FOMC (Khamis 2.00 Pagi): Federal Reserve (Fed) telah meneruskan langkah kenaikan kadar faedah yang agresif dalam usaha membendung inflasi yang tinggi. Pelabur bakal meneliti butiran lanjut pada minit mesyuarat FOMC untuk petunjuk bagi dasar monetari bank pusat.
Laporan Data Pekerjaan ADP AS (Khamis 8.15 Malam): Perubahan pada pertambahan pekerjaan untuk sektor swasta di Amerika Syarikat boleh dijadikan petunjuk untuk laporan data NFP di penghujung minggu.
Laporan Data Pekerjaan NFP AS (Jumaat 8.30 Malam): Menjadi tumpuan pada setiap awal bulan, data pekerjaan di AS bakal memberi impak terhadap pergerakan pasaran khususnya buat mata wang US dolar. Laporan bagi sektor buruh ini juga turut dipantau bank pusat dalam penetapan dasar monetari mereka.
Laporan Data Pekerjaan Kanada (Jumaat 8.30 Malam): Diterbitkan bersama data NFP, pertambahan pekerjaan di Kanada untuk bulan Jun dijangka sedikit menurun dan bakal memberi kesan negatif terhadap dolar Kanada di penghujung minggu ini.


Harga Minyak Turut Bersedih dengan Perletakan Jawatan 2 Pegawai Penting Marathon Oil

Saham Marathon Oil jatuh sebanyak 8%, kira-kira 1.14 billion daripada nilai pasaran selepas ketua Pegawai Kewangan iaitu J.R. Sult meletakkan jawatan beliau.
Naib presiden jabatan sumber, Marathon Lance Roberston juga dikatakan menamatkan jawatannya dengan syarikat terbabit.
Sult dikatakan meletakkan jawatannya dari syarikat tersebut atas sebab-sebab peribadi. Pat Wagner akan mengambil alih jawatan beliau sehingga pengganti Sult ditemui.
 Menurut seorang penganalisis sekuriti Roger Read, mereka berdua memegang profil yang tinggi dalam komuniti pelaburan.
Saham syarikat Marathon Oil turun 7.6% susut dalam sesi tengah hari dagangan Isnin sekali gus menurunkan harga minyak sebanyak 3%.
Mengapa BoE mengurangkan kadar sehingga 0.25%? Artikel ini ada jawapannya!


Jualan Runcit Kanada Pada Bulan Disember Tidak Memenuhi Sasaran Penganalisis – Ini Ulasan Lanjut!

Jabatan Statistik Kanada melaporkan jualan runcit dilaporkan tidak berubah pada bulan Disember iaitu sebanyak $51.6 billion. Bacaan yang mendatar pada bulan ini adalah sama sebagaimana yang dilaporkan pada bulan November iaitu dengan kenaikan 1.1%.
Ahli ekonomi secara purata menjangkakan kenaikan 0.1 peratus pada bulan Disember, menurut firma data pasaran Refinitiv. Angka yang dicatat pada bulan Disember ini ini sedikit tesasar daripada jangkaa pasaran.
 7 daripada 11 sub sektor yang merangkumi 49% perdagangan runcit telah mencatat peningkatan dalam jualan. Berdasarkan laporan yang dikeluarkan oleh Jabatan Statistik Kanada, jualan yang lebih tinggi tercatat dalam bahan-bahan pembinaan, peralatan pertanian dan bekalan perniagaan pada bulan Disember termasuk kedai makan dan minuman. Walaubagaimanapun, keuntungan tersebut terbatas berikutan jualan yang lebih rendah dalam jualan kenderaan bermotor dan stesen minyak.
Jualan runcit untuk 2019 berjumlah $ 615 bilion, naik 1.6 peratus dari tahun 2018. Setakat ini matawang US dolar mencatat penyusutan berbanding matawang CAD sebanyak 0.02% pada kadar 1.3256 setakat jam 10.10 p.m.


Inflasi Zon Eropah Ke Paras Tertinggi Sepanjang Masa, USD Tenang Menanti NFP!

Pengukuhan mata wang gergasi dolar AS berterusan sehingga ke sesi Eropah apabila tinggal beberapa jam sahaja lagi untuk laporan pekerjaan NFP Amerika Syarikat diterbitkan pada malam ini.
Sentimen pasaran berubah suram selepas Presiden Rusia Vladimir Putin mengumumkan pembayaran gas dalam mata wang rubel dengan memberi amaran akan menyekat bekalan Eropah jika mereka tidak mematuhinya.
Mata wang euro susut lebih rendah susulan pengumuman tersebut, tetapi masih berada di landasan untuk mencatat keuntungan mingguan pertama yang disokong oleh harapan terhadap rundingan Ukraine-Rusia.
Rundingan tersebut akan bersambung semula pada hari Jumaat meskipun pada zahirnya peluang untuk mendapatkan kesepakatan semakin tipis selepas Rusia mula membalas sekatan.
 Data inflasi Zon Eropah yang baharu sahaja diterbitkan menunjukkan harga pengguna mencatat satu lagi rekod dengan melonjak ke paras tertinggi sepanjang masa 7.5% pada bulan Mac. Namun, euro gagal memberi reaksi kepada data tersebut.
Sementara menantikan mesyuarat polisi FOMC yang akan berlangsung pada minggu depan, pelabur kini memberi tumpuan kepada pengeluaran data utama NFP pada hari ini yang dijangka akan menunjukkan pertumbuhan perlahan.
Namun, jika angka yang dicatatkan lebih kuat daripada dijangkakan, dolar AS berpotensi untuk melonjak lebih tinggi.
Mata wang pound pula sedikit berubah masih dipengaruhi oleh kenyataan Gabenor Bank Pusat England (BOE), Andrew Bailey untuk mula memperlahankan pengetatan dasar monetarinya.
Bagaimanapun, dolar Aussie pula membuat kejutan pada sesi Eropah di penghujung minggu meskipun sentimen sedikit suram, menandakan optimisme pelabur untuk kenaikan kadar oleh Bank Pusat Australia (RBA) pada tahun ini.


Analisis Teknikal NZD/USD – Timeframe H4 – 29/1/2018

Jika diperhatikan, harga NZD/USD telah mencapai ke sekitar Key Resistance mingguan 0.7430 minggu lalu dan mulai kembali bearish setelah ia gagal untuk dibreakout. Pergerakan momentum wave masih bullish ketika ini walaubagaimanapun ia berpotensi untuk bearish kerana telah breakout trendline dan sekiranya ia breakout Key Support Zone 0.7310 – 0.7290 pula, ia akan melakukan pullback ke harga yang lebih rendah lagi.
 Target bearish adalah ke sekitar 0.7260 atau ke 0.7220. Oleh itu, selagi ia tidak breakout Key Resistance mingguan ini, kebarangkalian masih tinggi untuk ia bearish dan peluang ‘short’ yang boleh diperhatikan adalah 0.7355 – 0.7385 walaupun agak berisiko kerana trend masih bullish.
Tetapi sekiranya ia breakout Key Resistance, NZD/USD akan meneruskan lagi kenaikan tanpa melakukan retracement ke harga yang lebih rendah.


Jangkaan Penganalisis Meleset, Bacaan Pekerjaan JOLTs Merosot!

Pada 2 Mei, Jabatan Buruh A.S melaporkan bahawa Pembukaan Pekerjaan JOLTs merosot daripada 9.97 juta pada Februari kepada 9.59 juta pada Mac, berbanding konsensus penganalisis sebanyak 9.78 juta. Laporan itu menunjukkan bahawa kenaikan kadar Fed telah memberikan tekanan material kepada pasaran kerja.
Alat FedWatch menunjukkan bahawa terdapat 96.8% kebarangkalian kenaikan kadar 25 bps pada mesyuarat esok. Laporan Pembukaan Pekerjaan JOLTs seharusnya tidak mempunyai kesan material terhadap tinjauan dasar Fed jangka pendek kerana majoriti pemain pasaran percaya bahawa Fed akan menaikkan kadar kepada 500 – 525 mata asas.
 Para pedagang juga mengamati data laporan Pesanan Kilang untuk Mac. Laporan itu menunjukkan bahawa Pesanan Kilang meningkat sebanyak 0.9% bulan ke bulan, berbanding konsensus penganalisis sebanyak 1.1%.
SP500 berada di bawah tekanan dan bergerak ke arah tahap 4130 kerana laporan Pembukaan Pekerjaan dan Pesanan Kilang JOLTs meleset daripada jangkaan penganalisis. Pelabur bimbang mengenai kelembapan ekonomi dan kekal berhati-hati menjelang keputusan Fed esok.
Indeks US dolar A.S susut sedikit daripada paras tertinggi sesi apabila hasil Perbendaharaan merosot. Emas bergerak menghampiri paras $2000, disokong oleh hasil Perbendaharaan yang lebih rendah.


Donald Trump Terus Agresif Untuk Kekal Menguasai Pasaran

Indeks dolar Amerika Syarikat sedikit menurun semalam selepas pelabur memberi fokus terhadap perang dagang antara Amerika Syarikat dan China serta data domestik bagi petunjuk untuk pertumbuhan ekonomi dan juga jangkaan penurunan kadar faedah oleh Federal Reserve pada mesyuarat akan datang.
Sentimen pasaran sedikit pulih pada Isnin selepas Amerika Syarikat mencapai kesepakatan perjanjian bersama Mexico pada Jumaat lalu dan mengelakkan tindakan tarif dikenakan ke atas negara jirannya itu.
Sebelum ini, Presiden Donald Trump telah mengancam untuk mengenakan tarif 5% terhadap kesemua barangan import Mexico jika negara tersebut tidak berusaha melaksanakan tindakan mengetatkan kawalan sempadan dalam membendung masalah aliran pendatang masuk ke sempadan Amerika.
Dengan ketegangan perang dagang AS-China yang berlarutan, turut dibebankan lagi oleh prospek Trump untuk mengenakan tarif terhadap Jepun dan Eropah, sentimen pasaran terus dilihat kekal berada dalam keadaan yang berisiko.
Pelabur gelisah berkenaan isu perang dagang yang menjejaskan pertumbuhan ekonomi global dan menguatkan lagi jangkaan bank pusat yang perlu memilih tindakan pemotongan kadar bagi meransangkan kembali pertumbuhan.
Data yang dikeluarkan semalam menunjukkan indeks harga pengeluar (PPI) Amerika Syarikat meningkat bagi bulan kedua berturut-turut walaupun masih ada tekanan terhadap harga.
 Tumpuan pada hari ini adalah terhadap data indeks harga pengguna (CPI) Amerika Syarikat yang menjadi fokus bank pusat bagi petunjuk kadar inflasi. Selain itu juga, data jualan runcit pada Jumaat turut menjadi perhatian sebagai petunjuk sama ada kadar tarif yang dikenakan memperlahankan ekonomi.
Setiausaha Perdagangan Amerika Syarikat iaitu Wilbur Rose pada Selasa menyatakan, rundingan dagang AS-China akan diteruskan pada persidangan negara G20 yang akan berlangsung di Jepun pada bulan ini namun tiada jangkaan bahawa persetujuan akhir rundingan akan dicapai di sana nanti.
Presiden Donald Trump pada Isnin menyatakan bahawa beliau telah bersedia untuk mengenakan tarif pusingan baru terhadap barangan import China jika rundingan dagang masih gagal mencapai kesepakatan.
Beliau menambah lagi pada Selasa bahawa Beijing harus menarik balik keputusan untuk menolak beberapa langkah yang telah dirundingkan sebelum ini berkenaan dagangan.
Trump juga turut membuat tuduhan ke atas Eropah dengan mengatakan bahawa Eropah sengaja menurunkan nilai matawang mereka dan memberi kerugian terhadap dagangan dolar Amerika Syarikat. Beliau membuat kenyataan tersebut pada akaun media sosial twitter beliau dan terbaru, turut mengecam kadar faedah di Amerika Syarikat adalah terlalu tinggi.
Tindakan agresif Donald Trump dilihat cuba untuk menguasai pasaran dan memastikan Amerika Syarikat terus kekal memiliki kelebihan berbanding negara-negara lain.


Jika USD/JPY Terus Naik Lagi, Bakal Rekodkan Paras Tertinggi 7 Tahun!

Walaupun menunjukkan corak kenaikan harga, namun pergerakan harga pada carta pasangan mata wang safe-haven USD/JPY paparkan momentum yang lemah.
US dolar mendapat sokongan oleh beberapa faktor untuk mengukuh, namun gagal untuk beraksi cemerlang berbanding Yen dengan harga bergerak mendatar pada carta USD/JPY sepanjang hari semalam (Rabu).
Sentimen pasaran yang berisiko buat masa ini kebiasaannya akan memberi kesan positif untuk kedua-dua mata wang US dolar dan Yen sebagai mata wang safe-haven. Namun, faktor fundamental bank pusat lebih memihak kepada US dolar dengan isyarat hawkish oleh Federal Reserve (Fed) berbanding Bank of Japan (BOJ) yang dovish.
Minit mesyuarat FOMC yang diterbitkan pada awal pagi tadi memberi petunjuk untuk pengetatan dasar oleh Fed seperti yang dibincangkan pada mesyuarat lalu, diharapkan terus memacu US dolar untuk melonjak pada carta USD/JPY lebih tinggi di penghujung minggu.
Pergerakan harga masih berada dalam trend bullish dengan harga masih disokong oleh paras sokongan Moving Average 50 (MA50) pada pergerakan harga di timeframe 1 jam.
Pelabur ingin melihat sama ada kenaikan harga selanjutnya mampu menguji semula paras ketinggian yang dicapai pada lonjakan di awal minggu lalu sekitar 125.00.
 Sekiranya berjaya melepasi paras tersebut, paras 125.800 pula dilihat bakal menjadi rintangan seterusnya yang bakal diuji setelah kali terakhir diuji adalah pada Mei 2015.
Mencapai paras tersebut sekaligus merekodkan paras tertinggi terbaru harga untuk tempoh dagangan 7 tahun.
Sebaliknya jika pergerakan mendatar harga semalam mula menunjukkan penurunan pula pada hari ini, harga yang bergerak di bawah paras sokongan MA50 akan menjadi isyarat awal untuk perubahan trend bearish.
Penurunan harga dilihat akan menguji zon RBS (resistance become support) pada 121.500 yang menjadi paras sokongan harga pada minggu lalu.
Lihat gambar carta pasangan harga USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks PMI Perkhidmatan Caixin China Mencatat Pertumbuhan Melebihi Jangkaan Pada Bulan Januari

Laporan kajian soal selidik Caixin yang menumpukan pada syarikat pembuatan kecil dan sederhana di China yang dikeluarkan pada hari ini melebihi jangkaan.
Pengeluaran kilang merekod bacaan tertinggi 13 bulan lalu. Indeks tempahan pengurus Caixin/Markit mencatat bacaan 51.5 pada bulan Januari.
 Bacaan ini melebihi jangkaan penganalisis yang mensasarkan pada bacaan 51.3 namun selari dengan bacaan pada bulan sebelumnya. Bacaan yang melebihi 50 membawa indikasi pertumbuhan.
Pertumbuhan ini didorong oleh peningkatan pekerjaan baru dan jualan eksport baru.
Menurut pakar ekonomi, industri pebuatan menunjukkan permulaan yang positif pada tahun 2018. Walaubagaimanapun, perhatian harus ditumpukan pada sisi permintaan.


Pelabur Gelisah GBP/USD Masih ‘Lemau’ Untuk Teruskan Kenaikan

Pergerakan harga pada carta pasangan mata wang GBP/USD dilihat bergerak lemah berbanding jangkaan pelabur untuk harga terus melonjak lebih tinggi.
Jangkaan lonjakan harga adalah susulan kemenangan Demokrat pada pilihan raya Georgia yang akan membuka lebih besar ruang untuk pakej bantuan ekonomi di Amerika Syarikat (AS).
Dengan itu, US dolar dijangka akan terus bergerak lemah dalam pasaran dalam tempoh masa terdekat.
Pound Sterling walau bagaimanapun masih bergelut untuk mengukuh berikutan kebimbangan terhadap peningkatan kes jangkitan virus di UK sehingga mendesak Perdana Menteri Boris Johnson mengumumkan arahan perintah berkurung pada awal minggu ini.
Pun begitu, harga masih berpotensi untuk membuat kenaikan jika US dolar lebih ketara melemah menjelang laporan data pekerjaan NFP pada Jumaat ini. Minit mesyuarat FOMC juga memberi isyarat bahawa pelonggaran lebih lanjut pada polisi di masa hadapan.
Pergerakan harga semalam menunjukkan terjunan harga 130 pips selepas corak kenaikan harga yang lemah dipaparkan.
Namun harga kembali membuat kenaikan semula sehingga penghujung sesi New York dan berjaya menutup dagangan di atas paras 1.36000.
 Dagangan yang bersambung pada sesi Asia pagi ini pula melihatkan harga cuba untuk membuat kenaikan namun masih berlegar sedikit rendah dari paras 1.36000 sehingga ke awal sesi Eropah.
Jika harga membuat penurunan, zon tumpuan pada 1.35000 dilihat akan menyokong harga daripada jatuh lebih rendah.
Namun jika harga berjaya membuat kenaikan semula, paras ketinggian dicapai semalam akan diatasi sebelum harga menguji zon resistance pada 1.37000.
Zon resistance tersebut juga menjadi paras tertinggi yang dicapai minggu ini merekodkan paras tertinggi sejak April 2018.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Komoditi Hitam Melonjak, USD/CAD Menjunam Dagangan Awal Minggu

Sentimen pasaran yang kembali positif pada awal minggu ini telah menyokong dagangan bagi matawang komoditi.
Turut meningkat adalah nilai matawang dolar Kanada berikutan peningkatan pada harga komoditi hitam.
Kenaikan harga minyak mentah didorong oleh faktor pemulihan pada penggunaan minyak di China sebagai negara pengguna yang terbesar. Dengan perkembangan ekonomi yang semakin pulih, peningkatan dilihat pada penggunaan tinggi oleh kenderaan persendirian.
Hal ini telah menyokong pengukuhan dagangan Loonie berbanding US dolar yang sedang lemah pada awal minggu dengan penurunan ketara pada carta harga pasangan matawang USD/CAD.
Pada dagangan semalam, harga pada carta USD/CAD telah membuat penurunan sekitar 170 pips dari paras 1.41000 sehingga ke paras terendah hampir sekitar 1.39300.
Penurunan tersebut melepasi paras halangan Moving Average 50 (MA50) yang memberikan isyarat trend bearish harga dan turut melepasi paras tumpuan pada 1.4000.
 Bersambung pada dagangan hari ini, harga bergerak perlahan pada zon support 1.39300 sebelum tanda-tanda untuk harga menyambung penurunan pada awal sesi Eropah bermula.
Harga dijangka akan meneruskan penurunan menuju paras support lebih rendah pada 1.38600 yang telah diuji pada dagangan April lalu.
Namun jika harga kmebali membuat kenaikan semula, halangan pada paras tumpuan seperti di paras 1.4000 dan halangan MA50 akan diuji harga.
Kenaikan lebih tinggi akan kembali menuju zon resistance di bawah paras ketinggian sekitar 1.41500.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Protes Arab Saudi Terhadap Rusia, Ini Sebab Harga Minyak Jatuh Menjunam!

Harga minyak jatuh 30% pada pembukaan dagangan hari ini selepas kegagalan Pertubuhan Negara Pengeksport Petroleum (OPEC) mencapai kesepakatan dengan sekutunya Rusia, berhubung pengurangan pengeluaran.
Pada Jumaat, Rusia telah menolak cadangan pemotongan pengeluaran untuk menstabilkan harga yang terjejas akibat penularan wabak coronavirus yang telah membantutkan aktiviti ekonomi di seluruh dunia.
Menteri Minyak Rusia Alexander Novak malah memberitahu bahawa bermula selepas akhir Mac ini, negara-negara pengeluar adalah bebas untuk menetapkan pengeluaran mereka sendiri.
Kegagalan ini telah mendorong Arab Saudi untuk menurunkan harga dan merancang untuk meningkatkan pengeluaran minyaknya dengan tambahan melebihi 10 juta tong sehari pada bulan depan.
 Niaga hadapan minyak mentah Brent jatuh 30% kepada $31.02 setong, manakala WTI Amerika Syarikat turun sebanyak 27% kepada $30 setong, menyebabkan kedua-duanya didagangkan di paras terendah 4 tahun.
Pada Sabtu lalu, Arab Saudi memulakan perang harga dengan menurunkan harga minyak kepada pasaran asing dengan kadar yang banyak dalam tempoh sekurang-kurangnya 20 tahun.
Pembeli di Asia, Eropah dan Amerika Syarikat ditawarkan diskaun yang belum pernah terjadi sebelum ini bagi menarik perhatian syarikat pemprosesan agar membeli minyak dari negara itu meskipun negara pembekal lain akan terjejas.
Tindakan pengeksport minyak terbesar dunia itu berkemungkinan merupakan percubaannya untuk membawa kembali sekutunya ke meja rundingan dan melaksanakan pemotongan pengeluaran jika persetujuan tercapai.
Pembukaan harga pada sesi Asia pagi ini menyaksikan perbezaan (gap) pada carta USD/CAD sehingga 140 pips lebih tinggi berbanding harga ditutup minggu lalu ekoran kejatuhan mendadak harga minyak mentah dalam pasaran.


Analisis Teknikal GBP/USD – Timeframe H1 – 23/10/2018

Perkembangan Brexit yang kurang meyakinkan melihatkan matawang Sterling terus mengalami kejatuhan nilai di mana berkemungkinan UK akan keluar daripada Kesatuan Eropah tanpa perjanjian. Rundingan masih diteruskan walaupun ucapan dari Perdana Menteri Theresa May belum cukup untuk meningkatkan keyakinan dalam memberi jaminan untuk satu perjanjian yang terbaik bagi semua pihak. Selain itu juga, ketidaktentuan politik di UK turut menjadi faktor penurunan nilai matawang GBP. Secara teknikal, dilihat pergerakan harga pada chart GBP/USD untuk dagangan semalam, harga telah membuat terjunan melepasi paras Magic Pivot sehingga ke paras support MagicS2 dan harga mula bergerak perlahan pada lewat sesi pasaran New York sebelum menutup harga di sekitar paras tersebut.
Bersambung pada sesi pasaran Asia hari ini, pergerakan harga dilihat perlahan pada permulaan sesi dan bergerak rendah dari paras Magic Pivot 1.2999 hari ini. Jika GBP terus didagangkan lemah, besar kemungkinan harga akan menyambung semula penurunan dan menuju ke paras support 1.2912 (MagicS1) dan melepasi paras rendah yang dicapai harga pada Oktober lalu. Seterusnya, penurunan harga akan membuat lower low yang baru berkemungkinan ke paras support yang lebih rendah iaitu pada 1.2867 (MagicS2). Jika Sterling terus gagal menghentikan momentum kejatuhan harga, harga boleh mencecah penurunan sehingga ke paras support 1.2780 (MagicS3) untuk menguji zon major RBS (resistance become support) tersebut.
 Namun, dari perspektif yang lainnnya, harga boleh kembali melonjak semula jika rundingan Brexit memberi berita yang positif untuk pasaran semasa. Harga boleh membuat kenaikan melepasi paras Magic Pivot 1.2999 sebelum meneruskan kenaikan menuju ke resistance 1.3044 (MagicR1). Kenaikan harga seterusnya perlu menguji terlebih dahulu paras SBR (support become resistance) pada 1.30700 sebelum harga meneruskan kenaikan menuju ke paras 1.3131 (MagicR2). Paras resistance pada 1.3176 (MagicR3) pula dilihat sebagai destinasi seterusnya yang akan dituju harga jika harga masih mengekalkan kenaikan yang dibuat.
Terus ikuti perkembangan rundingan Brexit yang sedikit menjejaskan nilai matawang GBP buat masa sekarang. Ambil tahu juga kesihatan ekonomi di UK dalam anda memantau pergerakan harga pada chart pasangan matawang GBP/USD. Lihat paras-paras yang menjadi tumpuan harga pada chart GBP/USD dengan berpandukan paras harga yang telah disediakan pada indicator Moshed Magic Line.

Paras support: 1.2912, 1.2867, 1.2780.
Paras resistance: 1.3044, 1.3131, 1.3176.


Analisis Teknikal GBP/USD – Timeframe H4 – 20/3/2018

Seperti jangkaan, pergerakan GBP/USD berjaya membentuk bullish flag semalam dan membuat kenaikan hampir mencecah 170 pips ke sekitar target 1.4060 selepas ia gagal untuk breakout Key Support Zone 1.3914/1.3880.
Jika diperhatikan ketika ini, secara teknikalnya momentum bullish(HL,HH,HL,HH) masih kuat ketika ini dan dijangkakan peluang yang boleh diperhatikan untuk re-entry adalah sekitar harga 1.4020 – 1.3990 selagi ia tidak breakout Key Support harian ini.
 Target seterusnya yang berpotensi dicapai adalah sekitar harga 1.4130/00 pada minggu ini selagi sentimen berkenaan rundingan peralihan brexit dan perdagangan masih positif setakat hari ini.
Bacaan lanjut : BACA SINI
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data Pekerjaan UK Positif, Pendapatan Meningkat

Data pekerjaan UK yang terbaru, merekodkan pengurangan dalam jumlah pengangguran dengan ‘Claimant count‘ berkurangan sebanyak 10,100 pada Disember berbanding jangkaan pasaran kenaikan 2,500.
Kadar pengangguran masih lagi berada di paras 4.8% pada bulan sama yang sejajar dengan jangkaan pasaran. Namun begitu, pengangguran berkurangan sebanyak 9,000 dalam masa tiga bulan terakhir setakat ini.
Manakala data purata pendapatan (Average earning) meningkat 2.8% dari tahun lepas 2.6% berbanding jangkaan pasaran di paras 2.6%. Jika tidak mengambil kira imbuhan (bonus) data ini hanya naik 2.7%.
 Peningkatan pendapatan kali ini, merupakan yang tertinggi sejak November 2015. Data pendapatan begitu penting bagi pihak bank pusat. Sebelum ini Sounders sebagai ahli MPC di BoE menyatakan, data pendapatan merupakan elemen penting dalam polisi BoE.
Purata pendapatan dalam kadar ini dijangka tidak akan memberi kesan yang signifikan kepada peningkatan inflasi. Peningkatan mendadak dalam gaji di UK akan meningkatkan kebimbangan terhadap kesan inflasi berterusan dan boleh menyebabkan BoE mengetatkan polisi monetari.
Walaubagaimanapun, pengukuhan dalam elemen gaji/pendapatan ini akan menyokong kepada pengukuhan perbelanjaan pengguna.


Analisis Teknikal USD/JPY – Timeframe H1 – 13/11/2018

Pergerakan harga bagi pasangan matawang safe-haven USD/JPY dilihat membuat kenaikan pada permulaan sesi dagangan minggu ini dan mencatatkan paras ketinggian yang terbaru sekitar 114.200, namun Yen dilihat kembali mendominasi semula setelah harga ditekan semula ke paras yang lebih rendah sehingga harga membuat penurunan melepasi paras support MagicS1 dan juga Magic Pivot pada indicator Moshed Magic Line semalam. Kedua-dua matawang safe-haven ini mendapat kelebihan dalam pasaran semasa ekoran keadaan sentimen dalam pasaran dilihat kembali berisiko. Dengan itu, aliran pelaburan mula terarah kepada aset berpulangan rendah semula oleh para pelabur.
Pada pasaran Asia hari ini, harga dilihat membuat penurunan pada awal sesi bermula namun harga kembali membuat lonjakan melepasi paras Magic Pivot 113.904 hari ini dan bergerak di sekitar paras tersebut bersambung ke sesi pasaran Eropah. Jika harga dilihat akan meneruskan kenaikan, paras resistance yang terdekat pada 114.142 (MagicR1) dilihat berkemungkinan bakal ditembusi harga. Seterusnya, harga bakal mencari paras ketinggian terbaru mengatasi paras tertinggi semasa harga yang dicapai semalam dan menuju ke paras 114.454 (MagicR2) untuk harga menguji paras resistance yang gagal ditembusi pada Oktober lalu. Dan jika harga berjaya breakout paras tersebut, paras ketinggian yang baru bakal dicatatkan pada chart USD/JPY dan berkemungkinan paras resistance lebih tinggi iaitu pada 114.692 (MagicR3) bakal dicapai harga.
Namun, jika harga kembali bergerak lebih rendah dari paras Magic Pivot semula dengan USD kembali didagangkan mengukuh berbanding Yen, harga dilihat akan membuat penurunan menuju ke paras support 113.592 (MagicS1) yang telah diuji pada sesi pasaran Asia sebelum harga membuat lonjakan awal pagi tadi. Kemudiannya, harga bakal meneruskan penurunan menuju pula ke paras support pada paras 113.354 (MagicS2) sebelum penurunan seterusnya dilihat akan mencecah ke paras 113.042 (MagicS3) untuk  menguji paras terendah harga pada dagangan Rabu minggu lalu.
 Beri tumpuan terhadap perubahan pada sentimen pasaran semasa bagi memantau pergerakan harga pada chart pasangan matawang safe-haven USD/JPY ini. Terus jadikan indicator Moshed Magic Line sebagai indicator tambahan tetap anda dalam mendapatkan analisis teknikal harian anda yang lebih berkualiti.

Paras support: 113.592, 113.354, 113.042.
Paras resistance: 114.142, 114.454, 114.692.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


‘Indeks Philly Fed Sektor Pembuatan’ US Di Paras Tertinggi 24 Bulan Lepas

Indeks sektor pembuatan US (Philly Fed Manufacturing Index), naik  ke paras 23.6 pada Januari dari bacaan Disember 19.7 yang telah dikaji semula dari bacaan asal 21.5. Bacaan terbaru ini lebih dari jangkaan pasaran iaitu 16.5, dan merupakan yang tertinggi sejak November 2014.
Indeks ini dipecahkan kepada beberapa komponen seperti dibawah:

Indeks tempahan baru: Naik dari 14.9 kepada 26.0
Indeks penghantaran: Turun dari 21.7 kepada 20.5
Tempahan belum diisi: Naik dari 3.6 kepada 10.7
Masa penghantaran: Tidak berubah dari 5.4
Indeks Inventori: Naik dari 1.3 kepada 18.9
Indeks Harga: Naik dari 28.1 kepada 32.5
Indeks pekerja: Naik dari 3.6 kepada 12.8

 Selain itu, terdapat juga peningkatan berterusan dalam indeks jangkaan enam bulan ke hadapan, dari 48.7 kepada 56.6 yang juga merupakan bacaan tertinggi sejak Ogos 2014.
Data secara keseluruhan, mengekalkan keyakinan dalam sektor ini dan komponen harga juga akan menjadi fokus khususnya kenaikan inflasi dalam data yang dikeluarkan awal minggu ini.
Tekanan kepada kenaikan harga pula akan terus memberi tekanan kepada Federal Reserve untuk mengetatkan polisi monetari pada separuh masa pertama tahun ini.


Sentimen Semasa Pasaran Global Setakat Petang Ini

Pasaran saham Asia ditutup positif kecuali Nikkei 225 yang menyusut 0.14%. Indeks Nikkei 225 mengikuti prestasi negatif di Wallstreet dengan ketiga-tiga indeks utama Dow Jones, S&P 500 dan Nasdaq ditutup lebih rendah dalam sesi Selasa.
Pasaran saham Australia ASX 200 naik 0.3% disokong oleh sektor internet dan kewangan. Antara sebab kejatuhan Nikkei 225 juga adalah data keluaran industri yang meleset dari jangkaan. Indeks Shanghai Komposit naik 0.1% yang disokong oleh data-data indeks PMI yang memberangsangkan pagi tadi.
Data rasmi indeks PMI sektor pembuatan China kekal di paras 51.2 pada Mei. Jangkaan bagi data kali ini menyusut kepada 51. Manakala dalam sektor perkhidmatan, indeks PMI berkembang pada kadar terpantas selepas merekod paras terendah pada bulan sebelum ini. Indeks ini mengukuh kepada 54.5 pada Mei dari 54.0 sebelum ini.
Di United Kingdom, Tinjauan Yougov oleh The Times menjangkakan Parti Konservatif akan kalah sebanyak 20 kerusi dan status majoriti semasa berkemungkinan sukar dicapai, di mana Parti Buruh akan menambah 28 kerusi. Parti Konservatif akan mendapat 310 kerusi, merosot dari 330 kerusi dan akan mengalami kekurangan 16 kerusi untuk majoriti. Parti buruh pula dijangka akan mendapat 257 kerusi naik dari 229 kerusi ketika ini, manakala Liberal Demorats 10 kerusi naik daripada 1 kerusi.
Dalam pasaran tukaran matawang (forex), matawang Gbp terus tertekan disebabkan perkembangan terkini politik UK. Gbp/Usd jatuh hampir 75 pip pukul lima pagi tadi disebabkan tinjaun Yougov yang menunjukkan Parti Konservatif dijangka kehilangan majoriti.
 Yen, Dolar Australia (Aud) dan Dolar New Zealand (Nzd) mendapat sokongan selepas data memberangsangkan dari China yang menunjukkan indeks PMI sektor perkhidmatan dan pembuatan terus positif.
Dalam pasaran komoditi, minyak mentah global masih berada di bawah tekanan menjelang laporan data inventori minyak US yang dikeluarkan API dan seterusnya esok oleh EIA. Kebimbangan pasaran ini adalah peningkatan keluaran minyak dari US walaupun OPEC telah bersetuju melanjutkan perjanjian sehingga sembilan bulan akan datang.
Di Amerika Syarikat, bekas penasihat keselamatan US akan menyerahkan dokumen kepada pihak senat sebagai salah satu siasatan penglibatan Rusia dalam pilihanraya 2016.
Dua cawangan Bank pusat Federal Reserve dilaporkan menyokong kenaikan kadar diskaun (discount rate) dalam mesyuarat FOMC pada Mei, menurut minit mesyuarat perbincangan kadar faedah yang dikeluarkan pada Selasa.
Fed Brainard pula menyatakan kenaikan kadar selepas ini adalah bersesuaian dan beliau menjangka pengurangan penyata imbangan dalam masa terdekat. Brainard juga bersedia menangguhkan kenaikan kadar jika inflasi terus perlahan.


Benarkah Kebanyakan Matawang Semakin Tertekan?

Aussie mencatat keuntungan awal pada Isnin selepas Bank Pusat Australia menyatakan ketidakpastian dalam ramalan inflasi.
AUD/USD didagang meningkat 0.05%, manakala USD/JPY menurun 0.22%.
AUD/USD, 15 minit
USD/JPY, 15 minit

US Dollar Index yang mengukur kekuatan Greenback jatuh 0.03% kepada 95.55.
 Semalaman, US Dollar jatuh pada Isnin memandangkan ekonomi terus mencatat penurunan. Hal ini meningkatkan lagi kemungkinan untuk langkah-langkah rangsangan tambahan daripada bank-bank pusat utama untuk masa akan datang.
Pada suku ini, ekonomi Jepun berkembang sebanyak 0.2% dari bulan-bulan sebelum ini. Namun, nilai ini ternyata jauh dari ramalan awal yang menjangkakan peningkatan 0.7% sekali gus menandakan kelembapan dalam ekonomi negara itu. Data ini dikatakan berpunca daripada pelancaran 28 trillion yen pelan rangsangan baru-baru ini bagi mengelak deflasi.
Selain itu, kebanyakan bank pusat utama terus mengaplikasikan dasar interest rate negatif bagi menjana pertumbuhan ekonomi. Jangkaan kenaikan kadar oleh Fed juga semakin pudar untuk jangka masa akan datang.
Sebelum ini, pada Disember, Fed telah meluluskan 25 mata asas kenaikan kadar, dan menjangkakan kenaikan sebanyak 4 kali dalam tahun ini. Namun, setakat ini, FOMC masih meninggalkan kadar pada tahap yang stabil untuk tahun ini berikutan data yang bercampur-campur terus membawa kebimbangan terhadap pasaran.
Sebarang kenaikan kadar oleh FOMC tahun ini dilihat sebagai kenaikan harga untuk Dollar.


Data Inflasi Kanada Akan Mempengaruhi Momentum Penurunan Pada USD/CAD

Dolar Kanada pada dagangan semalam menunjukkan sedikit kenaikan berbanding USD selepas peningkatan harga minyak mentah yang dipengaruhi oleh sentimen harapan para pelabur terhadap rundingan antara Amerika Syarikat dan China pada persidangan G20 minggu hadapan di Osaka, Jepun.
Harga minyak sebelum ini melonjak berikutan terkesan oleh insiden serangan berasingan terhadap dua buah kapal tangki minyak di Teluk Oman minggu lalu di mana turut meningkatkan ketegangan di antara Amerika Syarikat dan Iran.
Pergerakan harga bagi matawang dolar CAD berbanding USD mencatatkan penurunan yang turut didorong oleh kelemahan dagangan USD menjelang mesyuarat FOMC awal pagi nanti.
Loonie turut dijangkakan akan terkesan pada sesi pasaran Amerika pada malam ini dengan bacaan indeks harga pengguna Kanada akan dikeluarkan pada jam 8.30 malam. Jangkaan angka bacaan berkemungkinan sedikit menurun untuk bulan Mei berbanding bulan sebelumnya.
Secara teknikal, pergerakan pada carta harga USD/CAD kembali mencatatkan penurunan semalam selepas menguji zon SBR (support become resistance) di sekitar paras 1.34300.
Penurunan harga bersambung pada sesi dagangan hari ini yang mendatar lebih rendah berbanding paras Magic Pivot 1.3394 pada indicator Moshed Magic Line hari ini.
Harga juga dilihat berlegar di atas zon RBS (resistance become support) pada 1.33600 juga berhampiran paras support 1.3356 (MagicS1) pada indicator Moshed Magic Line.
 Jika harga berjaya turun ke paras lebih rendah, jangkaan penurunan berkemungkinan menuju ke paras support 1.3299 (MagicS3) atau seterusnya sedikit rendah ke paras tumpuan pada zon support 1.32500 yang diuji pada dagangan Jun.
Namun jika harga kembali melonjak membuat kenaikan semula, zon SBR pada ketinggian yang dicapai harga semalam akan kembali diuji.
Dan jika harga berjaya breakout paras tersebut, paras-paras resistance pada indicator Moshed Magic Line iaitu 1.3452 (MagicR2) dan 1.3471 (MagicR3) akan turut menjadi destinasi tumpuan harga.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.3356, 1.3337, 1.3299.
Paras resistance: 1.3414, 1.3452, 1.3471.
Team INTRADAY menggunakan bacaan dan carta forex dari Broker SaracenMarkets.


Aduhai! Kenapa USD Lemah Walaupun Fed Sangat Hawkish?

Reaksi yang dipamerkan US dolar menimbulkan tanda tanya buat pelabur pasaran matawang kerana keputusan mesyuarat polisi FOMC pada hakikatnya adalah sangat hawkish.
Bagaimanapun, dolar greenback yang pada mulanya mempamerkan lonjakan susulan keputusan tersebut, kembali menurun lebih rendah berbanding kebanyakan matawang utama lain.
Indeks dolar AS meningkat 0.3% sebaik sahaja Federal Reserve (Fed) mengumumkan pengurangan pembelian bon dipercepatkan dan membuka jalan kepada tiga kenaikan kadar faedah pada tahun hadapan.
Namun, seusai ucapan Pengerusi Jerome Powell, pasaran Wall Street mula memaparkan kenaikan lebih tinggi dan mendorong indeks dolar turun sekitar 0.2%.
 Dagangan saham yang positif membawa matawang berisiko lain, seperti dolar Aussie dan kiwi serta matawang utama lain meningkat lebih tinggi. Sementara matawang safe-haven yen pula merosot.
Penyusutan US dolar mungkin hanya sementara kerana secara ‘fundamental’, ia menyokong matawang gergasi itu untuk mengukuh.
Sementara itu, pelabur juga telah diperlihatkan dengan data jualan runcit AS yang menunjukkan bacaan kurang memberangsangkan pada bulan November. Penjualan runcit hanya meningkat kepada 0.3% berbanding bacaan sebelum ini sebanyak 1.8%.
Matawang pound kekal stabil di sekitar harga 1.3250 berbanding USD, disokong oleh data inflasi UK yang kuat. Sementara euro pula sedikit berubah pada sekitar harga 1.1290.
Tumpuan kini dialihkan kepada mesyuarat polisi bank pusat England dan Eropah pada malam ini. Sebelum itu, pelabur akan diperlihatkan terlebih dahulu dengan data PMI pembuatan dan perkhidmatan Eropah dan UK pada petang ini.


Harga Pengguna (CPI) Zon-Eropah Kekal Di Paras 1.5%

Harga pengguna (CPI) Zon Eropah pada Mac sah di paras 1.5% berbanding sebelum ini sebanyak 2.0%. Data kali ini sejajar dengan jangkaan pasaran dan data flash yang dilaporkan sebelum ini.
Core-CPI juga sejajar dengan bacaan flash sebelum ini yang jatuh dari 0.9% kepada 0.7%.
Kenaikan harga bahan api semakin perlahan kepada 7.4% dari 9.3% sebelum ini dengan kenaikan harga makanan dan minuman jatuh dari 2.5% kepada 1.8%.
Terdapat kenaikan sedikit dalam harga barangan perindustrian kepada 0.3% dari 0.2% sebelum ini, manakala harga sektor perkhidmatan semakin perlahan dari 1.3% kepada 1.0%.
 ECB dilihat kekal yakin dengan keadaan ekonomi semasa dengan peningkatan yang kukuh beberapa bulan akan datang.
Walaubagaimanapun, bank pusat masih bimbang dengan kenaikan yang perlahan dalam inflasi asas (core-cpi). Paling penting sekarang bagi bank pusat ialah jangkaan inflasi sama ada kenaikan baru-baru ini akan menjadikan ekonomi lebih kukuh atau pun tidak.
Dalam konteks ini, data Markit PMI akan menjadi perhatian pada hujung minggu ini untuk melihat sama ada tekanan inflasi masih tinggi.
Jika tidak ada bukti kenaikan inflasi asas (core-inflation), ECB dijangka akan mengekalkan pendirian berhati-hati dan polisi akomodatif semasa dalam polisi monetari beberapa bulan akan datang.


Walaupun USD Jatuh, Pelabur Tetap Berwaspada!

US dolar kembali memaparkan penurunan ketika pasaran memasuki sesi Eropah walaupun kebimbangan terhadap ketegangan Rusia dan Ukraine masih membelenggu pasaran.
Setelah menggegarkan pasaran dengan tindakan mengisytihar kemerdekaan dua wilayah di Ukraine, Rusia mengatakan pihaknya bersedia untuk mengadakan rundingan dan diplomasi.
Ini mungkin menjadi faktor untuk risiko dalam pasaran sedikit mereda, selain turut ditambah dengan laporan yang mengatakan sekatan Kesatuan Eropah (EU) ke atas Rusia mungkin terhad.
Walaupun begitu, pelabur tetap berhati-hati terhadap sebarang kemungkinan yang akan berlaku dalam isu ini memandangkan kemungkinan untuk berlaku serangan masih ada.
 Indeks dolar yang mengukur kekuatan dolar greenback berbanding sekumpulan mata wang utama diniagakan susut pada sekitar harga 96.00.
Sementara itu, mata wang euro mendapat manfaat daripada kemerosotan US dolar untuk kembali mencatat peningkatan setelah jatuh rendah pada Isnin. Euro juga mendapat sokongan daripada data indeks iklim perniagaan Ifo JErman yang meningkat pada Februari.
Mata wang pound pula stabil pada 1.3600 selepas tergelincir pada awal sesi Eropah ketika pelabur menantikan pengumuman daripada Perdana Menteri Boris Johnson mengenai sekatan UK ke atas Rusia.
Dalam pada itu, dolar Kanada turut kembali meraih sokongan untuk meningkat dengan dorongan daripada harga minyak mentah dunia yang semakin menghampiri paras harga $100 setong.


Indeks Komposit Pengeluar Dan PMI Perkhidmatan Zon Eropah Meningkat

Pertumbuhan perniagaan di zon Eropah semakin pesat pada bulan September berikutan syarikat-syarikat berusaha untuk memenuhi permintaan berdasarkan data yang dilaporkan hari ini. Dan jangkaan pada bulan Oktober juga akan menghasilkan bacaan yang sama.
Sumber: IHS Markit
Data komposit akhir zon Eropah telah dikeluarkan oleh IHS Markit dengan bacaan melonjak kepada 56.7 pada September, berbanding bacaan pada bulan Ogos, 55.7. Bacaan di atas 50.0 menunjukkan perkembangan dalam ekonomi.
“Ekonomi masuk ke dalam suku tahun keempat dengan peningkatan pada perniagaan melalui aliran masuk pesanan baru yang naik pada kadar yang cepat untuk tempoh 6 tahun, dan jangkaan pertumbuhan akan kembali berkembang selepas musim panas,” kata Chris Williamson, ketua ekonomi perniagaan di IHS Markit.
 Williamson turut menyatakan PMI menunjukkan peningkat dalam GDP suku tahun ketiga sebanyak 0.7 peratus, lebih cepat daripada jangkaan penganalisis 0.5 peratus.
PMI yang merangkumi sektor perkhidmatan blok Eropah meningkat 55.8 daripada 54.7 pada bulan Ogos, dan juga melebihi jangkaan 55.6. Bacaan yang tinggi dikeluarkan walaupun syarikat menaikkan harga dengan kadar kedua tercepat dalam tempoh enam tahun. Indeks harga pengeluar bagi bulan September naik 51.8 berbanding 51.3 pada bulan Ogos.
Jangkaan inflasi di Zon Eropah yang rendah pada bulan September berdasarkan laporan Eurostat minggu lepas, mengambarkan bagaimana peningkatan harga kekal lemah, dan menyokong keputusan ECB untuk mula mengurangkan ransangan ekonomi mereka secara beransur-ansur.
Sebahagian ahli ekonomi menjangkakan ECB akan mula mengumumkan lanjutan enam bulan program pembelian aset/bon bermula 26 Oktober, namun akan mengurangkan angka pembelian setiap bulan dengan jangkaan sebanyak $40 billion Euro bermula Januari.


UK Dalam Krisis! Jualan Runcit Tiba-tiba Jatuh Pada Februari

Jualan runcit di UK tanpa dijangka menunjukkan kejatuhan pada bulan Februari apabila penamatan sekatan coronavirus menyaksikan rakyat Britain mengubah corak perbelanjaan mereka.
Data yang dikeluarkan Pejabat Statistik Negara (ONS) memaparkan penguncupan sebanyak 0.3% dalam jualan runcit UK pada bulan lalu daripada 1.9% yang dicatatkan sebelumnya. Bacaan juga tersasar jauh dari jangkaan untuk meningkat 0.6%.
Secara tahunan, jualan runcit UK meningkat sebanyak 7%, juga meleset dari jangkaan kenaikan 7.8% dan jatuh daripada catatan 9.4% pada Januari. Sementara jualan runcit teras pula hanya meningkat 4.6% daripada 7.5% sebelumnya.
 Penurunan ini dipengaruhi oleh kemerosotan dalam jualan bukan kedai dan di kedai makanan. Pada masa yang sama, jualan pakaian meningkat apabila lebih ramai orang kembali ke pejabat, sementara kadar jualan dalam talian jatuh ke paras terendah sejak Mac 2020.
Jualan tidak termasuk bahan api jatuh 0.7% pada bulan itu, menurut ONS, dan lebih banyak penurunan dalam perbelanjaan mungkin berlaku apabila pengguna menghadapi krisis kos sara hidup.
UK, yang sebelum ini telah pun terkesan dengan lonjakan inflasi yang tinggi, terus dalam penderitaan apabila perang Ukraine-Rusia menimbulkan ketidakpastian baharu terhadap ekonomi negara itu.


Perkembangan Semasa Pasaran Emas dan US Dolar

Tidak banyak perubahan yang berlaku dalam pasaran sejak Isnin terutamanya kepada emas yang masih lagi berada di sekitar support penting walaupun jangkaan adalah ia akan mengalami kejatuhan lagi dalam jangka masa sederhana.
Harga emas sedikit mengukuh pada sesi US pada Isnin tetapi melemah semula selepas hampir mencapai paras $1,215.
Jangkaan terhadap pengetatan polisi monetari bank pusat global beberapa bulan akan datang memberi tekanan kepada emas.
Walaubagaimanapun, tiada perkembangan baru dalam sesi dagangan US yang akan mengurangkan potensi pergerakan emas dan masih tiada pergerakan menuju support $1,200.
 US dolar pada Selasa gagal meneruskan pengukuhan terhadap Euro tetapi mengukuh berbanding Sterling sejak tiga jam lalu.
Indeks US dolar yang mengukur kekuatan matawang greenback berbanding enam matawang yang lain kali terakhir dilihat di sekitar 95.84 dan setakat pukul 11 pm hanya naik 0.03%.
Dari kalangan matawang utama dunia, US dolar paling banyak mengukuh berbanding Loonie, Yen dan Sterling yang masing-masing melemah 0.23%, 0.37% dan 0.29% setakat ini.
Sterling banyak terkesan daripada komen oleh Timbalan Gabenor Ben Broadbent yang mengatakan pengurangan dagangan antara UK-EU akan memberi kesan buruk kepada UK. Faedah daripada eksport perkhidmatan perniagaan dan kewangan akan terlepas begitu sahaja di samping meningkatkan beberapa kos yang lain termasuk makanan.


Government Shutdown: Satu Lagi Minggu Yang Mengecewakan Oleh US Dolar (15-19 Jan)

Satu lagi minggu yang mengecewakan oleh US dolar apabila mengakhiri minggu lalu (15-19 Jan) dengan penyusutan yang jelas dilihat pada indeks US dolar. Ia adalah kejatuhan minggu kelima berturut-turut sehingga mencapai paras terendah sejak Disember 2014.
Secara keseluruhan, minggu lalu adalah dagangan yang bercampur-campur dengan majoriti pasangan matawang utama bergerak tidak menentu dengan EUR/USD bergerak sideway dan USD/JPY bergerak volatile.
Penggerak utama pasaran forex minggu lalu tidak lain tidak bukan adalah ‘government shutdown‘ yang mendominasi kelemahan US dolar sejak sesi dagangan Khamis. Dana kerajaan hanya bertahan sehingga 19 Januari di mana bermula pada tengah malam Jumaat di Amerika Syarikat, sesetengah pentadbiran kerajaan telah mula terkesan.
Sebelum sentimen yang negatif menguasai USD pada Khamis, pasaran terlebih dahulu dilonjakkan dengan keyakinan di Wallstreet apabila syarikat Apple yang berpangkalan di Amerika Syarikat dijangka akan menyumbang $350 billion kepada ekonomi lima tahun akan datang. USD dilihat melonjak pada lewat sesi dagangan Rabu dengan GBP/USD dan EUR/USD membuat penurunan dengan USD/JPY membuat kenaikan yang jelas.  Apple juga dijangka menambah 20,000 pekerjaan baru dan ini adalah yang diharapkan oleh polisi fiskal Trump daripada pemotongan cukai yang dibuat.
Namun pengukuhan US dolar terhenti pada awal sesi Asia pada Khamis, apabila kebimbangan semakin memuncak terhadap ‘penutupan kerajaan’ (government shutdown) yang disebabkan tiada dana baru diluluskan Senat AS untuk kerajaan persekutuan. Hal ini disebabkan parti Demokrat yang tidak mahu menyokong kelulusan dana tersebut jika Trump tidak meluluskan perlindungan tetap terhadap 700,000 imigran yang dibawa masuk semasa pemerintahan Barack Obama. Kita dapat melihat kelemahan US dolar sepanjang sesi dagangan Khamis sehinggalah awal sesi Eropah pada Jumaat.
US dolar mendapat sedikit sokongan pada Jumaat berikutan harapan terhadap pertemuan antara Presiden Trump dan Ketua Senat Demokrat (Chuck Schumer) yang mungkin menghasilkan penyelesaian untuk mengelak daripada ‘government shutdown’. Namun, masih tiada penyelesaian dengan Trump masih berdegil tidak mahu mengiktiraf imigran tersebut yang menjadi syarat untuk Demokrat menyetujui tambahan dana kerajaan.
Pasaran akan terus meneliti perkara ini sama ada terdapat penyelesaian terhadap Demokrat dan kerajaan Republikan. Untuk setakat ini, US dolar dijangka terus terkesan dengan ‘government shutdown‘ sehinggalah Demokrat menyokong tambahan dana kerajaan Amerika Syarikat.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

08 – 12 Januari
15 – 19 Januari

Eur/Usd- naik 303 pip
Eur/Usd – sideway 158 pip

Usd/Jpy– jatuh 248 pip
Usd/Jpy – volatile 129 pip

Gbp/Usd– naik 286 pip
Gbp/Usd – naik 222 pip

Usd/Chf- jatuh 180 pip
Usd/Chf – volatile 149 pip

Usd/Cad– volatile 212 pip
Usd/Cad – naik 108 pip

Aud/Usd– naik 117 pip
Aud/Usd – naik 137 pip

Nzd/Usd– naik 137 pip
Nzd/Usd – sideway 96 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data inflasi UK (Selasa)

Harga pengguna (Consumer price index, CPI) di UK sedikit susut dari paras tertinggi pada Disember seperti yang dkeluarkan oleh Pejabat Statistik pada Selasa. Inflasi (CPI) susut dari 3.1% kepada 3.0% pada bulan lalu sejajar dengan jangkaan pasaran. Bacaan inflasi 3.1% adalah yang tertinggi sejak Mac 2012.

Indeks GDT New Zealand (Selasa)

 Data terbaru GDT menunjukkan bacaan meningkat kepada 4.9% dari 2.2% sebelum ini. Terdapat kenaikan signifikan kepada dolar New Zealand selepas data ini dikeluarkan pada Selasa.

Ucapan gabenor SNB (Rabu)

Gabenior berkata kadar faedah negatif masih diperlukan untuk mengawal Swiss franc yang mana masih tinggi nilainya. “Telah lama franc bernilai tinggi dan ia kekal tinggi nilainya. Sebab itulah kita mempunyai kadar faedah yang rendah.”

Data inflasi Zon Eropah (Rabu)

Inflasi Zon Eropah terus jatuh dari sasaran bank pusat (ECB) pada bulan lalu. Harga pengguna hanya naik 1.4% pada Disember dari 1.5% sebelum ini. Mario Draghi telah mengatakan bahawa inflasi dijangka akan susut semula disebabkan impak kenaikan harga minyak mentah yang semakin pudar. Namun, ECB tetap yakin inflasi akan akan menuju ke arah sasaran inflasi 2%.

Penetapan polisi monetari BoC (Rabu)

Bank of Canada (BoC) telah menaikkan kadar faedahnya Rabu lalu yang mambawa kos pinjaman ke paras tertinggi sejak tahun 2009 walaupun Kanada berhadapan dengan ketidaktentuan NAFTA. Bank of Canada berjaya memandu pasaran dengan ‘dovish hike’ di mana kita jelas melihat dolar Kanada (CAD) melemah selepas beberapa jam polisi ditetapkan.
BoC juga menyatakan keperluan untuk menaikkan kadar faedah lebih banyak lagi selepas ini dengan menegaskan akomodasi polisi masih perlu untuk mengekalkan tahap pertumbuhan dan  inflasi yang optimum.

Data pekerjaan Australia (Khamis)

Jumlah pekerjaan telah meningkat setiap bulan sepanjang tahun 2017 yang juga merupakan yang pertama dalam sejarah. Australia menambah 35,000 pekerjaan berbanding jangkaan 13,200, di mana bacaan sebelum ini dikaji semula dengan peningkatan dari bacaan asal.

Data pertumbuhan China (Khamis)

Ekonomi China berkembang lebih pantas daripada jangkaan pada suku keempat 2017 dengan pemulihan eksport. Pertumbuhan ekonomi China mencatat bacaan 6.8% berbanding jangkaan 6.7% dalam data yang dikeluarkan pada Khamis. Dalam data berasingan, pengeluaran industri merekod kenaikan 6.2% berbanding jangkaan 6.1%. Hal ini sekaligus memberi kesan positif kepada Aussie dollar yang mana merekodkan kenaikan signifikan pada Khamis berbanding USD.

Jualan runcit UK (Jumaat)

Jualan runcit UK merosot sebanyak 1.5% pada Disember yang merupakan bacaan terendah sejak Jun 2016. Bagi keseluruhan tahun 2017, peningkatan sebanyak 1.9% dalam pembelian dicatat yang merupakan bacaan terendah sejak 2013. Bacaan negatif ini telah menyebabkann kejatuhan matawang GBP pada Jumaat yang jelas dilihat dalam pasangan matawang GBP/USD, GBP/JPY dan GBP/CAD.


GBP/USD Terjun Lagi, Sambung Corak Bearish Minggu Lalu!

Carta harga pasangan mata wang GBP/USD mempertontonkan terjunan harga pada dagangan awal minggu semalam. Apa yang terjadi sebenarnya?
Penganalisis melihat penurunan harga yang berlaku didorong oleh pengukuhan US dolar yang memanfaatkan kesan positif terhadap terbitan laporan data pekerjaan NFP Amerika Syarikat (AS) pada Jumaat lepas.
Bacaan laporan yang baik sedikit mengurangkan tekanan untuk Federal Reserve (Fed) memperlahankan dasar, sebaliknya kembali membuka ruang ke arah pengetatan dasar bagi menurunkan inflasi ke paras sasaran.
Justeru, Pound terpaksa menahan asakan US dolar buat ketika ini, namun tidak mustahil situasi boleh berubah pada bila-bila.

Jika diperhatikan carta GBP/USD, harga menyusur ke paras 1.24000 pada sesi Asia, namun melantun 40 pips ke paras 1.24400 di sesi Eropah dan menguji paras halangan Moving Average 50 (MA50) pada rangka masa 1 jam.
Setelah gagal meneruskan pendakian lebih tinggi, terjunan harga telah dipaparkan pada sesi New York sehingga harga mencecah sekitar 1.23500.
Namun pada penutup penghujung sesi itu harga dilihat melantun semula dan kenaikan diteruskan pada sesi Asia pagi Selasa menuju paras 1.24000.
 Halangan MA50 juga turut diuji sementara reaksi harga diperhatikan pelabur untuk petunjuk pergerakan seterusnya pada sesi-sesi berikutnya pula.
Sekiranya harga kembali membuat penurunan semula, paras yang dicecah pada penurunan semalam berkemungkinan akan diatasi sebelum harga menuju zon sokongan pada 1.23000.
Penurunan lebih rendah dilihat pula akan zon RBS (resistance become support) tumpuan sebelum ini iaitu pada 1.22000.
Namun jika kenaikan harga berjaya diteruskan ke paras lebih tinggi hari ini, zon rintangan pada 1.25000 berkemungkinan akan diuji semula.
Melepasi rintangan itu akan mencatatkan paras ketinggian terbaru harga dengan sasaran beralih pula pada ketinggian sekitar 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG